Picula: Pred Crnom Gorom je dosta posla do punopravnog članstva u EU - Vijesti.me\nPremijer Crne Gore Duško Marković je istakao da Crna Gora želi da bude članica EU kad bude spremna za to, jer želi da u EU bude nova vrijednost i kvalitet, a ne problem Edit\n3005 pregleda 8 komentar(a)\nPicula i Marković (Foto: Vlada Crne Gore)\nVijesti online 22. januar 2020, 18:55\nRezultate koje je Crna Gora ostvarila treba poštovati, ali je pred njom dosta posla koje treba uraditi do punopravnog članstva u Evropskoj unij (EU), saopštio je danas poslanik Evropskog parlamenta i stalni izvjestilac za Crnu Goru Tonino Picula.\nKako je saopšteno iz Službe sa odnose s javnošću Vlade Crne Gore, predsjednik Vlade Duško Marković i Picula sastali su se danas, a na sastanku je ocijenjeno da "Crna Gora nema alternativu kada su u pitanju evropske integracije, a na tom putu ima podršku Evropskog parlamenta".\n"Crna Gora je puno uradila, Evropski parlament i druge evropske institucije će kroz partnerski odnos koji imamo, dalje pomagati Crnoj Gori", istakao je Picula.\nMarković je rekao da mu je drago da će Crna Gora imati priliku da sarađuje sa čovjekom koji dobro poznaje region i prilike u državama i koji razumije značaj politike proširenja, ne samo u kontekstu stabilnosti već i sveukupnog napretka.\nMarković je istakao da Crna Gora želi da bude članica EU kad bude spremna za to, jer želi da u EU bude nova vrijednost i kvalitet, a ne problem.\n"Fokus Crne Gore je na daljim reformama i mjerljivim rezultatima u oblasti vladavine prava", kazao je Marković.\nU saopštenju se navodi da su se Marković i Picula saglasili da je puna funkcionalnost parlamenta i političkog sistema važna za dalji napredak države i društva na putu ka EU, te da je poseban značaj političkog konsenzusa i dijaloga kada je u pitanju proces evropskih integracija i sprovođenje reformi.\n"Na sastanku je ocijenjeno da je važno za građane obezbijediti bolji život, a predsjednik Marković je u tom kontekstu govorio o oporavku naših javnih finansija, snažnom ekonomskom rastu i uslovima za kvalitetniji život", zaključuje se u saopštenju.


Microsoft Dynamics CRM Online ili On-Premises? - EXTREMEovanje\nPri odabiru načina implementacije Microsoft Dynamics CRM rešenja u principu postoje dve opcije – CRM Online i CRM On-Premises.\nCRM Online je hostovan u Microsoft Cloud-u i predstavlja „ključ u ruke“ opciju.\nCRM On-Premises, s druge strane, dozvoljava (ili zahteva) da postavite servere i aplikacije sami.\nPostoji i treća opcija gde Microsoft partner hostuje On-Premises rešenje (kao što je E2 CRM Hosting), ali ćemo i tu opciju u daljem tekstu posmatrati kao On-Premises.\nPostavlja se, dakle, pitanje – koju od ovih opcija odabrati?\nOdgovor na ovo pitanje je, naravno – onu koja najviše odgovara vašem poslovanju.\nLakše je reći nego utvrditi, ali evo nekoliko faktora koji bi mogli da budu dobar početak u razmatranju opcija koje su pred vama.\nPodaci u okviru CRM Onlinea su zaštićeni sa 5 sigurnosnih slojeva i disaster recovery servisa, a zaštita je u potpunosti u skladu je sa zahtevima EU standarda i ISO 27001. Detaljnije o sigurnosti podataka na CRM online možete pogledati na CRM Trust Center gde postoji kompletna lista preduzetih predostrožnosti.\nOvakve mere u CRM On-Premises okruženju može da priušti vrlo mali broj malih i srednjih preduzeća.\nS druge strane On-Premises okruženje pruža potpunu kontrolu – ukoliko već imate infrastrukturu, tim koji je obučen i spreman da odgovori na različite izazove i dobro definisanu politiku bezbednosti, On-Premises opcija neće puno povećati vašu investiciju u sigurnost podataka, a bićete sigurni da je sve urađeno onako kako vi želite.\nU ranijim verzijama CRM Online pluginovi nisu bili opcija, međutim to sada više nije slučaj (iako se način instaliranja i dalje razlikuje u odnosu na On-Premises i može zahtevati dodatan posao).\nOvo znači da je sada moguće prilagođavati i CRM Online svojim konkretnim procesima i procedurama kao i u On-Premises okruženju. Ograničenje koje postoji je maksimum 200 workflow-a (procesi rada) i 300 prilagođenih objekata.\nOvo je izuzetno visok limit i teško da bi bilo kom malom ili srednjem preduzeću trebalo više od toga. Naravno, On-Premises opcija po prirodi stvari uvek pruža veću fleksibilnost u opcijama prilagođavanja.\nU obe opcije – i Online i On-Premises, za skladištenje podataka se koristi Microsoft SQL server. Međutim, u slučaju Online opcije korisnici nemaju direktan pristup bazi podataka.\nOvo znači da se u Online varijanti kreiranje izveštaja vrši putem FetchXML jezika, umesto TSQL-a, što sa sobom donosi određena ograničenja u pogledu vrsta izveštaja koje je na taj način moguće dobiti. Postoje načini da se i ovo prevaziđe, ali potrebno je dodatne troškove takvih radova uračunati u celokupnu investiciju.\nS druge strane, CRM Online ima prirodnu vezu sa Power BI i Excel Power Queryjem, koja za On-Premises varijantu podrazumeva nešto dodatnog posla i instaliranog CRM for Outlook klijenta.\nTakođe, treba imati u vidu da CRM Online ima limit u količini podataka koji se tamo mogu skladištiti – 50GB za početak i 2.5 GB za svakih 20 professional user licenci (do 50GB), nakon toga potrebno je platiti dodatni prostor. Treba reći i to da ovo nikako nije zanemarljiv prostor i najvećem broju malih i srednjih preduzeća neće biti potreban dodatni prostor, osim ukoliko se u CRMu ne skladišti video ili foto materijal kao neka vrsta evidencije.\nKada govorimo o instalaciji i podešavanju sistema, kao delu implementacije, situacija je dosta jasna – uz Office 365 i CRM Online, novu organizaciju možete postaviti u roku od nekoliko sati i to sa vrlo malo tehničkog znanja i bez ikakvog dodatnog hardvera.\nOn-Premises opcija, s druge strane, zahteva visok nivo ekspertize (i to iz različitih oblasti) i relativno veliku investiciju u hardver. Često će biti potrebna i pomoć Microsoft partnera, budući da je potrebno znanje o aktivnim direktorijumima, Federation Serviceima, SQL serveru i svemu ostalom što ide ruku pod ruku uz postavljanje web aplikacije.\nModeli naplaćivanja su za online i on premise varijante, očigledno, različiti. Ovde ste pred izborom – mesečno plaćanje ili dugoročna investicija.\nTroškovi iznajmljivanja u načelu čine 4 – 5% troškova kupovine, kada se obračunava na mesečnom nivou. Međutim, postoji pitanje koliko taj podatak realno prikazuje situaciju, ne samo zato što bi pri posmatranju dužeg perioda (preporučuje se 5 do 10 godina) možda slika bila sasvim drugačija za konkretnu organizaciju, već i zato što se u momentu prestanka plaćanja Online pretplate ostaje u potpunosti bez aplikacije, dok je sa On-Premise opcijom stvar potpuno drugačija.\nMicrosoft uobičajeno objavljuje 4 nadogradnje godišnje. Na početku CRM Online nadogradnja je sprovođena po modelu u kome proizvođač obavesti korisnike u kom vremenskom periodu će nadogradnja biti dostupna, čime se organizaciji ostavlja vreme za pripremu, međutim nakon određenog roka nadogradnja je implementirana bez obzira na stepen spremnosti organizacije.\nSada je to drugačije i CRM Online pruža fleksibilnost pri primenjivanju novih nadogradnji, gotovo kao i OnPremises verzija.\nRazlika, svakako, leži u tome što u slučaju Online verzije nadogradnja se radi automatski (odnosno, Microsoft testira i sprovodi update umesto vas). I pored toga, testiranje u sopstvenom okruženju pre puštanja u produkciju je i dalje preporučljivo, naročito ukoliko CRM radi sa nekim drugim rešenjima i ukoliko je dodatno programiran za prilagođavanje konkretnim potrebama.\nU CRM online varijanti, sve nadogradnje su besplatne, dok kod OnPremises verzije klijent mora da ima aktivan software assurance kako bi organizacija imala pravo bez dodanih ulaganja na sve nove verzije.\nTreba imati u vidu i to da Microsoft sada radi po “Cloud First” principu, što znači da se sve nove funkcionalnosti prvo objavljuju na Cloud verziji, a zatim za OnPremises korisnike. Ovo odlaganje može biti i do 9 meseci dugo.


Petak, 27. maj 2022. |\nUtorak, 10. maj 2022. u 07:30 časova\nIvica Dačić primio čestitku od Vjačeslava Volodina povodom Dana pobede\nPredsednik Narodne skupštine Ivica Dačić primio je čestitku od predsednika Državne Dume Federalne skupštine Ruske Federacije Vjačeslava Volodina, povodom Dana pobede.\nPredsednik Narodne skupštine razgovarao sa ambasadorom Nemačke u Srbiji\nPredsednik Narodne skupštine Ivica Dačić razgovarao je danas sa ambasadorom Nemačke u Srbiji Tomasom Šibom o aktuelnoj situaciji u Evropi i na Zapadnom Balkanu, ali i daljem razvoju srpsko-nemačkih bilateralnih odnosa.\nSubota, 7. maj 2022. u 07:00 časova\nIvica Dačić primio čestitku od Valentine Matvijenko povodom Dana pobede\nPredsednik Narodne skupštine Ivica Dačić primio je čestitku od predsednice Saveta federacije Federalne skupštine Ruske Federacije Valentine Matvijenko, povodom Dana pobede.\nObraćanje predsednika Narodne skupštine Ivice Dačića studentima Pravnog fakulteta u Beogradu\nPredsednik Narodne skupštine Republike Srbije Ivica Dačić, obratio se studentima Pravnog fakulteta u Beogradu, prilikom njihove posete Domu Narodne skupštine. Obraćanje predsednika prenosimo u celosti:\nPredsednik Narodne skupštine razgovarao sa savetnicima poslanika nemačkog Bundestaga\nPredsednik Narodne skupštine Ivica Dačić primio je danas grupu savetnika nemačkih poslanika iz Bundestaga koja je u studijskoj poseti Srbiji, na čelu sa dr Karstenom Buholcom, šefom kancelarije poslanika nemačkog Bundestaga Guntera Krihbauma.


Crveno-beli u poseti Sigurnoj kući - Ozonpress :: internet portal\nTag: Mozzart, poseta, zvezdaši\nStop nasilju nad ženama je poruka koju kompanija Mozzart kroz projekat sa Koordinacionim telom za rodnu ravnopravnost Vlade Srbije šalje sve glasnije, a sportske legende pomažu da eho ove važne akcije nikad ne utihne. Drugu godinu zaredom, predstavnici Mozzarta i FK Crvena zvezda na čelu sa trenerom Dejanom Stankovićem posetili su Sigurnu kuću, kako bi 8. marta ukazali na važnost borbe protiv nasilja u porodici. Strateg srpskog šampiona, kao i fudbaler Milan Gajić ulepšali su praznik ovim hrabrim ženama, a kompanija Mozzart je nastavila sa donacijama i decenijskom podrškom ovoj ustanovi.\n– Veoma mi je drago što smo, kao i prošle godine, posetili Sigurnu kuću gde smo videlimnogo jakih žena kojima smo čestitali 8. mart. Nadam se da smo uspeli da im ulepšamo dan. Žene su oslonac porodice, nose veliki teret, drže familiju na okupu i na tome im treba čestitati i odati priznanje. Ponosan sam što učestvujemo u ovoj akciji gde pokazujemo da mislimo i na druge, i gde je Crvena zvezda još jednom demonstrirala veličinu – naglasio je Stanković.\nRukovodilac Sigurne kuće Zorica Domašljan rekla je da je svaki dan 8. mart i da žene ne treba da trpe nasilje već da se izbore za svoja prava.\n– Hvala na poseti i poklonima kompaniji Mozzart i FK Crvena zvezda, zaista nam to mnogo znači. Nama je pomoć konstantno potrebna jer lokalne samouprave nemaju dovoljno sredstava za naše finansiranje. Mi trenutno imamo problema manjka prostora, nadamo se da ćemo u narednom periodu obezbediti bolje uslove za naše korisnice – rekla je Domašljan.\n– Žene su naše blago i moramo ih čuvati najbolje što umemo. Danas smo imali priliku da vidimo mnoge jake žene koje su svašta pretrpele u životu, a opet su nas dočekale sa osmehom. Nadam se da smo uspeli da ih još više nasmejemo i da im damo snagu da budu još jače i još ponosnije na to što se bore za sebe i svoju decu. Uvek ćemo im rado pomoći, ne samo ja, već i moji saigrači. Želim i ovom prilikom da im čestitam 8. Mart – rekao je Milan Gajić, desni bek Zvezde i član “zlatnih orlića” sa Novog Zelanda, koji se nedavno našao i na spisku novog selektora Dragana Stojkovića Piksija.\nI reprezentativci su podržali akciju kada su jesenas izašli na jedan trening u majicama “Stop nasilju nad ženama”. U projekat Mozzarta i Koordinacionog tela za rodnu ravnopravnost uključili su se i mnogi drugi sportski kolektivi, sve sa ciljem da se ne zatvaraju oči pred očiglednim društvenim problemom i da se svaki vid nasilja odmah prijavi.\n– Više od decenije sarađujemo sa Sigurnom kućom i iz iskustva znamo da se na ovaj problem mora stalno ukazivati. Pokušali smo da pronađemo model preko kojeg bismo kontinuirano slali važnu poruku, a FK Crvena zvezda je naš partner od početka kampanje pokrenute u saradnji sa Koordinacionim telom za rodnu ravnopravnost. Hvala treneru Dejanu Stankoviću što je odmah stao uz nas i pomogao da se ova poruka još više širi, kao i Milanu Gajiću koji je sa nama posetio žene zbrinute u ovoj ustanovi. Ovo su problemi koje samo zajedno možemo da rešavamo, a uz pomoć više od 650 sportista želimo da im damo dodatnu snagu da se bore – istakao je Borjan Popović, direktor korporativnih komunikacija kompanije Mozzart.


Zvornik: Alumina zaposlila 168 novih radnika - UPSMedia Zvornik: Alumina zaposlila 168 novih radnika – UPSMedia\nZvornik: Alumina zaposlila 168 novih radnika\napril 6, 2017 oktobar 23, 2017 admin\n„Alumina“ će do kraja ove godine primiti još pedesetak radnika za odvijanje tehnološkog procesa, s obzirom da jedan broj radnika ide u penziju tokom ove, odnosno naredne godine.\nPredstavnici kompanije „Alumina“ iz Zvornika uručili su ugovore o radu prvoj grupi od 90 radnika, od ukupno 168 novih radnika raznih profila koji su primljeni u radni odnos u ovoj kompaniji. Predsjednik Upravnog odbora kompanije „Alumina“ Milorad Motika pojasnio je da su uručeni ugovori o radu za prvu grupu, dok će narednih dana biti pozvana i druga grupa kojoj će takođe biti uručeni ugovori o radu.\nOn je dodao da će kompaniji biti potreban određen broj vaspitača, jer će ove godine biti završeno obdanište za djecu radnika fabrike, u koje će biti investirano oko dva miliona maraka.\nObraćajući se novoprimljenim radnicima, Motika je rekao da će svi koji u narednom periodu radom i zalaganjem pokažu rezultate, te odgovore zahtjevima radnog mjesta, nastaviti da rade u „Alumini“.\n← IV redovna sjednica SO Bratunac\nU Vlasenici isplaćen dio podsticaja malinarima za 2016. godinu →


Primena novih propisa Zakona o bezbednosti saobraćaja na putevima Srbije, koji se odnose na nove vozače i izdavanje probnih vozačkih dozvola po strožem režimu, odlaže se do 2. septembra, saznaju Novosti.\nZato će do 2. septembra svi koji polože za upravljanje putničkim automobilom (steknu dozvolu za kategoriju B, na koju se promena isključivo odnosi) dobijati probne vozačke dozvole po propisima koji su važili do sada.\nTo, praktično, znači da će se probna vozačka dozvola izdavati osobama sa 17 godina, onima sa 18 ili više godina koji prvi put polaže za ovu kategoriju motornih vozila na period od godinu dana, uz nekoliko bitnih ograničenja.\nVozači sa probnom vozačkom dozvolom ne smeju da imaju nimalo alkohola u krvi, radi se o takozvanoj nultoj toleranciji. Zabranjeno im je upravljanje motornim vozilom u periodu od 23 do pet sati ujutro.\nMaksimalno dozvoljena brzina kretanja automobila je 90 odsto maksimalno propisane brzine na određenom putu, a maloletni novopečeni vozači vozilom mogu da upravljaju samo uz prisustvo osobe koja ima važeću vozačku dozvolu B kategorije najmanje pet godina. Takođe, osobama sa probnom dozvolom zabranjeni su i takozvani hends fri uređaji.\nPo novim propisima, koji će stupiti na snagu 2. septembra, osobe koje polože vozački ispit sa 17 godina, probnu dozvolu moraju da koriste pune četiri godine, a oni stariji od 19 godina moraće da je imaju najmanje dve godine. Uvedeno je i ograničenje snage motora automobila koji voze osobe sa probnom dozvolom i ona iznosi 80 kilovata.\nNa Trgu od danas obustavljen saobraćaj


I dalje potraga za 16.000 nestalih u Japanu - Vijesti.me\nI dalje potraga za 16.000 nestalih u Japanu\nGotovo 1.000 tijela žrtava razornog zemljotresa i pratećeg cunamija u Japanu i dalje stoje neuklonjena u evakuacionoj zoni oko nuklearne elektrane Fukušima Daići\nGotovo 1.000 tijela žrtava razornog zemljotresa i pratećeg cunamija u Japanu i dalje stoje neuklonjena u evakuacionoj zoni oko nuklearne elektrane Fukušima Daići, zbog straha od radijacije, javila je japanska agencija Kjodo.\nTa tijela žrtava su izložena visokom nivou radijacije poslije smrti u zoni od 20 kilometara oko nuklearke, navodi se iz japanske policije i dodaje da su zvaničnici imali namjeru da ta tela uklone, ali da su plan revidirali.\nLokalna policija je odlučila da ne dira tijela, zbog visokog nivoa zračenja, navodi se u izvještaju, prenijela je sinoć agencija AFP.\nVlasti su razmatrale da dekontaminiraju tijela koja su pronađena u zoni evakuacije oko nuklearke, ali su bile zabrinute da bi taj proces mogao još više da ošteti tijela u raspadanju i oteža njihovu identifikaciju.\nDa su tijela žrtava bila predata porodicama ili rođacima bez dekontaminacije, njihovom kremacijom širio bi se dim koji sadrži radioaktivne materije, dok bi sahranjivanje moglo da kontaminira zemlju, navodi se izvještaju.\nPošto je cunami odnio neka tijela žrtava daleko od mjesta stradanja i pošto su porodice bili rasute zbog "talasa uništenja", u mnogim pogođenim regionima bili su potrebni dani prije nego što su imali informacije o nestalim članovima porodice ili prijateljima.\nU Japanu ima preko 28.000 potvrđenih žrtava ili nestalih lica u katastrofi koja je 11. marta pogodila tu zemlju i razorila sjeveroistočnu obalu, oštetivši nuklearku Fukušima Daići iz koje je, od tada, curi radioaktivan sadržaj.\n172.000 ljudi živi u skloništima\nTri sedmice poslije zemljotresa i cunamija, humanitarna i nuklearna kriza i dalje potresaju Japan, nivo radijacije iz oštećene nuklearne elektrane ne opada, hiljade ljudi su i dalje bez domova, a broj poginulih i nestalih veći je od 28.000.\nU sjeverositočnom dijelu Japana više od 172.000 ljudi i dalje živi u skloništima.\nViše od 16.000 ljudi se vode kao nestali, a mnoge oblasti su zbog visokog nivoa radijacije nepristupačne spasiocima.\nJapanske i američke snage pokrenule su zajedničku vazdušnu i pomorsku potragu za tijelima nastradalih, prenijela je agencija Frans pres.\nU operaciji će učestvovati 24.000 vojnog osoblja, 120 aviona i 65 brodova, koji će se fokusirati na obalu, ušća rijeka i kopnene oblasti koje su još poplavljene.\nNivo radijacije 4.000 puta veći od dozvoljenog\nDok tokijska kompanija za električnu energiju TEPCO pokušava da stabilizuje situaciju u nuklearki "Fukušima-Daići", oštećenoj u zemljotresu, vlada razmatra mogućnosti kako da pomogne u rješavanju krize, prenio je Rojters.\nU morskoj vodi blizu nuklearke nivo radijacije je 4.000 puta veći od dozvoljenog, jer kontaminirana voda, korišćena u hlađenju šipki goriva u reaktorima, curi ili se izliva u okean.\nSAD i Nemačka su najavile da će poslati robote koji će pomoći u istrazi i popravci oštećene nuklearke, a agencija Kjodo je javila da će oko 140 američkih vojnih eksperata za bezbjednost od radijacije uskoro stići u Japan.\nMeđunarodna agencija za atomsku energiju (IAEA), koja upozorava da je situacija u Fukušimi i dalje veoma ozbiljna, u Japanu već ima dva tima koji nadgledaju nivo radijacije.\nIAEA je saopštila da je radijacija u selu na 40 kilometara od nuklearne centrale iznad granice za evakuaciju i predložila njeno proširenje.\nIz zone evakuacije, do 20 kilometara oko nuklearke, iseljeno je više od 70.000 ljudi, a 136.000 stanovnika oblasti od 20 do 30 kilometara od centrale savjetovano je da ili napuste svoje domove ili ostanu u zatvorenom prostoru.\nGlavni skeretar japaske vlade Jukio Edano rekao je da će evakuacija stanovništva biti dugoročna operacija, a nukelarni stručnjaci ocijenjuju da će biti potrebne godine, možda i decenije, da se oblast oko nukelarke učini bezbjednom.


ITALIJANI GRADE FABRIKE BIOMASE U BOLJEVCU I ZAJEČARU: Zaječar će umesto mazuta, toplotnu energiju možda kupovati od Italijana!\nItalijan Paolo Sabatini, zastupnik preduzeća „REVARA BIOMASS POWER“ D.O.O. iz Beograda koja se bavi proizvodnjom električne energije boravio je danas u Zaječaru i sastao se sa gradonačelnikom Boškom Ničićem.\nNakon nedavnih najava da bi toplana u Zaječaru umesto mazuta kao energiju mogla da koristi biomasu, saradnja sa Paolom Sabatinijem bila bi od izuzetnog značaja, čulo se na sastanku.\nPrema rečima Sabatinija, Italija zajedno sa Holandijom i Španijom već dugi niz godina na teritoriji Srbije drži fabriku koja proizvodi biomasu u našoj zemlji.\n„Saradnja sa Zaječarom krenula je još 2010. godine kada smo počeli da razmišljamo o tome gde ćemo pronaći masu koja će biti potrebna za proizvodnju energije.\nJoš 2009. godine kompanija „Tersa Balkan“ iz Beograda čiji sam zastupnik bio u tom trenutku sa opštinom Boljevac potpisala je Protokol o saradnji koji se odnosio na proizvodnju energije dobijene iz fosilnih izvora nove generacije i obnovljivih izvora energije, a sve u skladu sa zakonima i važećim propisima Republike Srbije.\nKako je kompanija „Terca“ na području Boljevca već pronašla određene lokacije na kojima namerava da izgradi postrojenja za proizvodnju energije, red je sada došao i na Zaječar.\nŽelimo da energiju koju proizvodimo prodajemo fabrici Heineken, ali i da grad Zaječar ima koristi od te energije.\nNadam se da će u narednim mesecima doći do konkretnijih dogovora i da će se već sledeće godine početi sa konstrukciom i izgradnjom.\nVrednost ovog projekta je između 30 i 35 miliona evra, što će biti uloženo samo ovde u Zaječaru i treblo bi u svemu tome da učestvuje između 80 i 100 radnika“, poručio je Sabatini.\nPomenuti projekti u Boljevcu krenuće da se realizuju već tokom narednih meseci kada će početi i proizvodnja sečke.\nSabatini je istakao da će tako najveći centar fabrike za proizvodnju biomase biti lociran u Boljevcu, a kasnije će se raditi na projektu iskorišćavanja toplotnih izvora energije.\nGradonačelnik Zaječara Boško Ničić izjavio je da Paolo Sabatini zastupa interese Italije, a da su predstavnici gradske uprave tu da ga informišu o određenim lokacijama za izgradnju pomenutih postrojenja.\n“ Firma čiji je zastupnik Paolo Sabatini otkupila je zemljište bivše klanice u Zaječaru na kojoj planiraju da prošire proizvodnju, ali imaju u planu i da otkupe kotao nekadašnje firme „Moravia Energoteks“ na Popovoj plaži“, izjavio je prvi čovek Zaječara.\nNičić je najavio i da ukoliko toplotna energija koju pomenuta kompanija bude proizvodila u Boljevcu bude jeftinija od cene koju Zaječar izdvaja za grejanje na mazut, postoji mogućnost da Zaječarska toplana odnosno, JKSP „Zaječar“ kupuje toplotnu energiju iz Boljevca.\nbiomasa boljevac GU Zaječar italijani paolo sabatini sastanak\nRеšеnja o utvrđеnom porеzu na imovinu na Portalu...\nJKSP „Zaječar“ menja način rada sa...\nNemačka pomaže razvoj sistema daljinskog grejanja na biomasu u Zaječaru - Zaječar Online kaže:\n11.03.2019. u 15:46\n[…] Inače o ideji za grejanje na biomasu zaječarski zvaničnici u julu 2017. godine razgovarali se i s… tačnije Paolom Sabatinijem, zastupnikom preduzeća „REVARA BIOMASS POWER“, kada je bilo reči da bi toplana u Zaječaru umesto mazuta kao energiju mogla da koristi biomasu. […]


Prevod dokumentarnih filmova\nPrevod dokumentarnih filmova - Audio verzija\nMada je sam pojam dokumentarni film relativno mlad, budući da je prvi put zvanično upotrebljen 1926. godine, činjenica je da je to možda čak i najstarija vrsta Sedme umetnosti. U samom začetku kada su čuvena braća Limijer stvorila film, bilo je reči i o takozvanom činjeničnom filmu, odnosno prikazu određenog događaja, što je u osnovi začetak dokumentarnih filmova.\nTek po završetku Prvog svetskog rata počinju da se prikazuju i duži, uglavnom celovečernji dokumentarci. Vremenom, kada je u njima počela da se koristi i zvučna tehnologija, može da se govori o pravom razvoju dokumentarnih filmova, koji su nekako, čini se uvek bili u zapećku u odnosu na igrane filmove. Iako iz njih može itekako mnogo da se nauči, činjenica je da su dokumentarci uvek privlačili samo odabranu grupu ljudi, te mahom zbog slabijeg kvaliteta snimaka i neprikazivanja u bioskopima, čak i danas imaju mnogo manju gledanost od igranih. Izuzetak od ove tvrdnje je film "Farenhajt 9/11", kao i film "Marš pingvina". Zanimljivo je da prvopomenuti film važi za najuspšeniji dokumentarni film u finansijskom smislu.\nU suštini, pod pojmom dokumentarni film se u osnovi smatra filmski žanr koji je usmeren na neki stvarni događaj, odnosno njegov prikaz, a u njemu mahom ne igraju poznati, plaćeni glumci. Takođe, bitno se razlikuje i tehnika snimanja od igranog filma, kao i činjenica da se dokumentarni filmovi u izuzetno retkim slučajevima prikazuju u bioskopima, već ih je uglavnom moguće pogledati u okviru redovnog televizijskog programa ili, pak ukoliko kupite DVD.\nKao i za igrane filmove, tako i za dokumentarne postoje brojni festivali na kojima se najuspešnijim dodeljuju nagrade. Takođe, postoji i prestižna, američka nagrada "Oscar" za najbolji dokumentarni film na svetu.\nNaravno, potpuno isto kao i kada su u pitanju igrani filmovi, tako je i u ovom slučaju potreban Prevod Dokumentarnih filmova, ukoliko su oni izvorno rađeni na nekom drugom jeziku. Činjenica je da se prevođenju filmova uopšte, a samim tim i dokumentaraca pristupa vrlo površno, te da su retki oni koji zaista znaju i žele da kvalitetno urade ovakvu vrstu prevoda. To zapravo znači da su u pitanju osobe koje žele da se posvete ovom poslu, te da iznova i iznova preslušavaju, odnosno gledaju određeni film, te iščitavaju štampani sadržaj, sve dok ne isprave i najmanju moguću grešku, odnosno otklone svaku eventualnu nedoumicu. A to jedino može neko ko se profesionalno bavi prevođenjem, kako dokumentaraca, tako i mnogih drugih vrsta filmova, te različitih video i audio materijala i drugog. Naravno, svi smo mi svesni da nekome ko nije dobro upućen u ovu tematiku deluje da se Prevod Dokumentarnih filmova može poveriti svakoj osobi koja poseduje dovoljan nivo znanja određenog jezika. Ali, kao što smo rekli, to može misliti samo onaj ko ni malo nije upućen u ovu tematiku. Ne zaboravite da Prevod Dokumentarnih filmova ide u etar, odnosno da će generacije i generacije imati priliku da gledaju određeni dokumentarac, te prate njegov prevod, učeći nešto novo i šireći svoje vidike. A onda razmislite šta će se dogoditi, ukoliko prevod poverite nekome ko nema ni dovoljno znanja ni dovoljno iskustva, pa ćete možda doći u situaciju da u nekom trenutku u titlu, odnosno prevodu čujete kako je u pitanju "Nikolin kavez", a Vi i ostali gledaoci ste sasvim sigurni da ste čuli da je izgovoreno ime američkog glumca koje glasi Nikola Cage (eng. cage znači kavez). Ovo je samo jedna od najsmešnijih grešaka koje su zaista i zabeležene priliko prevoda igranih filmova na naš jezik, te verujemo da Vi svakako ne biste želeli da Vaš dokumentarni film (bez obzira da li ste Vi autor ili ga samo plasirate) budete često pominjani u ovakvim primerima, a da biste izbegli da budete meta podsmeha brojnih jezikoznalaca, kako našeg, tako i mnogih drugih stranih jezika, neophodno je da Prevod Dokumentarnih filmova prepustite pravim profesionalcima.\nPrevodilački centar Akademije Oxford u svom timu pored prevodilaca na engleski, nemački, te francuski i italijanski jezik, ima i prevodioce za ruski, ali i korejski, estonski, švedski, holandski, finski, portugalski, španski, grčki, ali i mnoge druge jezike koji se govore širom sveta. Naravno, usluge koje nudimo vezano za Prevod Dokumentarnih filmova podrazumevaju prevod u oba smera, odnosno i sa određenog jezika na naš, ali i sa srpskog na taj jezik. A uzevši u obzir da je dobro poznato da kod nas možete pronaći usluge koje retko gde još možete pronaći, sa ponosom ističemo da su pojedini prevodioci koji su članovi našeg tima ujedno i jedini prevodioci za te jezike na teritoriji čitave Srbije, te da Vam u pojedinim slučajevima možemo ponuditi i usluge prevoda među stranim jezicima, to jest sa engleskog na, recimo nemački ili francuski i obrnuto, a Vaše je samo da nam iznesete svoje zahteve prilikom predaje materijala.\nBudući da su naši prevodioci koji su specijalizovani za Prevod Dokumentarnih filmova u potpunosti upućeni u sve moderne trendove u ovoj oblasti, nemate razloga za brigu. Materijal nam možete dostaviti onako kako Vama odgovara, to jest u elektronskoj ili štampanoj formi. Ako nam dostavljate odštampan materijal, to možete učiniti lično, u jednoj od naših brojnih poslovnica širom Srbije, a možete nam ga poslati i kurirskom službom, odnosno poštanskom pošiljkom (preporučenom).\nU zavisnosti od toga kako ste nam poslali materijal za prevod i zahteva koje ste izneli tom prilikom, zavisiće i način na koji ćemo mi Vama dostaviti preveden materijal. Jedino što morate imate na umu, ukoliko ste nam poslati tekst u štampanom obliku, te niste u mogućnosti da ga preuzmete lično, a iz nekog razlog Vam ne odgovara da ga pošaljemo u elektronskom formatu, mi ćemo ga svakako dostaviti kurirskom službom, ali se ta usluga naplaćuje nezavisno od usluge prevoda.\nTakođe, u slučaju da Vam je Prevod Dokumentarnih filmova potreban u znatno kraćem roku od onoga koji Vam Prevodilački centar Akademije Oxford ponudi prilikom dogovora, imate sva prava da zahtevate takozvani hitan prevod. U tom slučaju je neophodno da navedete tačan rok kada je potrebno da prevod bude završen, a mi ćemo sa naše strane učiniti sve da taj rok ispoštujemo, te da Vam omogućimo da do navedenog datuma imate završen Prevod Dokumentarnih filmova. Naravno, cena hitnog prevoda se razlikuje u odnosu na uobičajenu cenu prevoda, a prvenstveno zavisi od količine materijala koji nam dostavite, te od roka koji navedete.\nInače, cena prevoda se formira na osnovu jedne strane tekstualnog sadržaja, koja broji ukupno 1 800 slovnih mesta, u koje su uključeni i razmaci. Ne zaboravite da smo mi čuveni ne samo po kvalitetu i profesionalnosti naših prevodilaca, već i po njihovoj efikasnosti, kao i po cenama koje važe za najpristupačnije na tržištu, kada se uzme u obzir vrsta prevoda i njegov izuzetno visok kvalitet.\nU slučaju da imate bilo kakvo pitanje koje je vezano za Prevod Dokumentarnih filmova, budite slobodni da nas kontaktirate, a mi ćemo Vam vrlo rado razjasniti sve eventualne nedoumice koje možda imate u vezi sa ovom temom.\nIzračunajte okvirnu cenu prevoda Prevod dokumentarnih filmova\nSpisak gradova u kojima vršimo prevod dokumentarnih filmova\nPrevod dokumentarnih filmova prevod i overa


Cijene nafte porasle zbog razmatranja EU da zabrani rusku naftu – The PRESTIGE\nGiganti društvenih mreža uvode pretplate prije 55 minutaKvalitet novih automobila nikad nije bio gori prije satJokić dobio najveći ugovor u istoriji NBA lige prije satWall Street: Najlošije polugodište od 1970. godine prije satBitcoin ima najgori mjesec od osnivanja prije satPreminula Suzana Rađen - Todorić urednica BN TV prije satKojim kompanijama treba uvesti porez na ekstraprofit jučeMikro i mala preduzeća najuticajnija na Malti, a srednje firme u Estoniji jučePrivreda EU potpuno oporavljena od korona krize jučeOprez na Wall Streetu, indeksi stagnirali juče\nCijene nafte porasle zbog razmatranja EU da zabrani rusku naftu\nCijene nafte su porasle danas za tri dolara, pri čemu je Brent prešao nivo od 110 dolara po barelu, pošto zemlje Evropske unije razmatraju da se pridruže embargu SAD na uvoz ruske nafte, i jer je napad na saudijska naftna postrojenja tokom vikenda izazvao nervozu na tržištu.\nEvropska nafta Brent je poskupila za 3,44 dolara ili 3,2 odsto, na 111,37 dolara po barelu na azijskom trgovanju do 4.43 sata po srednjoevropskom vremenu, dok je cijena američke sirove nafte WTI porasla za 3,54 dolara ili 3,4 odsto, na 108,24 dolara za barel, izvještava Rojters.\nOvakvom kretanju cijena doprinijele su informacije da će ove nedjelje uslijediti niz sastanaka na vrhu između vlada Evropske unije i američkog predsjednika Džoa Bajdena s ciljem da se pojača odgovor Zapada prema Moskvi zbog napada na Ukrajinu, pri čemu će EU, pored ostalog, razmotriti da li da uvede zabranu uvoza nafte iz Rusije.\nTokom vikenda, napadi jemenske grupe Huti, koja je povezana sa Iranom, izazvali su privremeni pad proizvodnje u jednoj rafineriji Saudi Aramka, što je podstaklo nervozu na tržištu naftnih derivata.\nNajnoviji izvještaj Organizacije zemalja izvoznica nafte i njenih saveznika, uključujući Rusiju, grupa nazvana OPEK+, pokazao je da neki proizvođači i dalje ne uspijevaju da ispune dogovorene kvote proizvodnje nafte.\nBelgijski odgovor na astronomsku inflaciju: Veće plate, manji PDV\nGas već skočio na 1.400 dolara\nBeč ispada sa Uneskove liste svjetske baštine?\nErdogan ne želi pomoć MMF\nGubitak ruskog gasa koštao bi Njemačku 12,7 odsto BDP-a\nKazahstanski milijarder predao državi udio u naftnoj kompaniji\nKoje države i dalje kupuju naftu od Rusije?


Dačić: Učvršćujemo pozicije sa Rusijom i Kinom - 10.12.2016, Sputnik Srbija\nDačić: Učvršćujemo pozicije sa Rusijom i Kinom\nPredstojeća poseta ministra spoljnih poslova Rusije Sergeja Lavrova Beogradu je od izuzetnog političkog značaja i biće jedan korak dalje u razvoju naših odnosa... 10.12.2016, Sputnik Srbija\nPredstojeća poseta ministra spoljnih poslova Rusije Sergeja Lavrova Beogradu je od izuzetnog političkog značaja i biće jedan korak dalje u razvoju naših odnosa, izjavio je ministar spoljnih poslova Srbije Ivica Dačić.\nDačić je rekao da između Srbije i Rusije nema otvorenih pitanja, te da Rusija pridaje veliki značaj odnosima sa Srbijom koji su, kaže, veoma dobri i karakteriše ih visok nivo međusobnog poverenja, prijateljstva i međusobne podrške kada je reč o najvažnijim političkim pitanjima na međunarodnoj političkoj sceni.\n„Najviše volim sastanak sa zemljama sa kojima nemamo otvorenih pitanja, kao što je Rusija. Sa zadovoljstvom pripremamo sledeće korake, a to je poseta premijera Rusije Dmitrija Medvedeva iduće godine Srbiji“, kaže Dačić.\nLavrov će u ponedeljak biti u poseti Srbiji, a Dačić kaže da će sa ruskim kolegom razgovarati pre svega o odnosima Srbije i Rusije.\nSrbija može da računa na Rusiju\n10 Decembar 2016, 12:15\n„Sigurno ćemo se baviti analizom političke situacije u regionu, Evropi i svetu, ali pre svega ćemo razgovarati o našim bilateralnim odnosima“, kaže Dačić.\nŠef ruske diplomatije će u utorak biti na ministarskom sastanku Saveta Crnomorske ekonomske inicijative kojem Srbija predsedava, na kome će biti predstavnici 12 zemalja, kao i pet ministara spoljnih poslova.\nDačić ocenjuje da se naša spoljnopolitička aktivnost odvija na veoma visokom i dinamičnom nivou, navodeći da će 15. decembra biti u Kini na bilateralnom sastanku u Pekingu.\n„Želimo da učvrstimo naše odnose i naše pozicije kad je reč o dve velike zemlje koje su naši tradicionalni prijatelji“, zaključio je Dačić koji je danas bio na sednici skupštinskog Odbora za ustavna pitanja i zakonodavstvo na čijem dnevnom redu je bilo i razmatranje potvrđivanja Sporazuma Vlade Srbije i Vlade Kine o međusobnom ukidanju viza za nosioce običnih pasoša.


Predsednik Srbije sa premijerima Severne Makedonije i Albanije u Skoplju (foto: Predsedništvo Srbije)\nPredsednik Srbije Aleksandar Vučić i premijeri Severne Makedonije i Albanije, Zoran Zaev i Edi Rama, potpisali su u Skoplju tri sporazuma i inicijativu "mini Šengen" preimenovali u "Otvoreni Balkan".\nVučić je rekao da je inicijativa otvorena za sve ostale države regiona koje to žele i da je onaj ko želi da se priključi dobrodošao, ali da nema razloga da se neko moli, prenosi Fonet.\nCrna Gora, BiH i Kosovo nisu deo "Otvorenog Balkana", a Vučić je na to rekao da "svako bira svoj put, iako je inicijativa otvorena za sve".\n"Naše tri zemlje će privlačiti više od 80 odsto investicija na Zapadnom Balkanu. I politička pitanja se lakše rešavaju kad privlačite investitore", rekao je Vučić.\nPredsednik Srbije je ranije nagovestio da postoji mogućnost da između tri zemlje članice inicijative - Srbije, Albanije i Severne Makedonije - od 1. januara 2023. ne bude granica, "ako se prevaziđu slabosti administracije".\n"Krenućemo u konkretne inicijative za pružanje pogodnosti za građane sve tri zemlje, od popusta za vozne karte, drumarine, do popusta u restoranima", naveo je Vučić i zamolio privrednike da pomognu tu inicijativu.\nPredsednik Srbije je rekao da tri zemlje mogu da budu "razvojna mašinerija ovog dela Evrope" i da se "nekima u svetu neće svideti jer volan nije u njihovim rukama", prenosi Fonet.\nPremijer Severne Makedonije Zoran Zaev poručio je na otvaranju da počinje nova era saradnje u regionu, da će biti dato novo ime inicijativi mini Šengen, što će biti "dodatni impuls privrednoj saradnji, ali i relaksaciji političkih odnosa u regionu", prenosi RTS.\nZaev je poručio da je inicijativa otvorena za sve zemlje Zapadnog Balkana.\n"Jasno je da samo uz integrisani i povezani regiona možemo brže da idemo ka članstvu EU. Sve što radimo je rezulat evropskih vrednosti, jer težimo da unapredimo četiri slobode - kretanja ljudi, robe, kapitala i usluga", rekao je Zaev.\nPremijer Severne Makedonije je dodao da regionalno tržište ima 18 miliona ljudi, te da je to veliki potencijal i ozbiljan kapital koji bi trebalo da se iskoristi.


Dijamant mladi luk majonez 95ml kesa cena akcija Srbija\nDijamant mladi luk majonez 95ml kesa cene\nTrenutno nemamo slike za Dijamant mladi luk majonez 95ml kesa\nEPonuda nije internet prodavnica već Vam omogućava da brzo i lako nađete Dijamant mladi luk majonez 95ml kesa po najjeftinijoj ceni. Naš cilj je da kupci budu što bolje informisani o ponudi Dijamant mladi luk majonez 95ml kesa na tržištu Srbije. Vrlo lako nalazite željeni proizvod za kategoriju Majonezi i prelivi cene, ne morate da lutate od sajta do sajta za Dijamant Majonezi i prelivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dijamant mladi luk majonez 95ml kesa sa PRODAVCEM. EPonuda ne može da garantuje potpunu tačnost specifikacije i slika za Dijamant mladi luk majonez 95ml kesa. Pre kupovine, podatke za Dijamant mladi luk majonez 95ml kesa proverite na sajtu PROIZVOĐAČA.


eKapija | Grupacija EIB povećala finansiranje na 77 mlrd EUR u 2020\nIzvor: eKapija | Petak, 22.01.2021.| 15:12\nGrupacija EIB povećala finansiranje na 77 mlrd EUR u 2020\nU godini najgore globalne zdravstvene i ekonomske krize kakva nije zabeležena decenijama unazad, Grupacija Evropske investicione banke (EIB) efikasno je preusmerila svoje aktivnosti ka borbi protiv pandemije Kovida-19 i ublažavanju ekonomskih posledica na svim poljima.\nOstvarila je obim ulaganja od 76.8 mlrd EUR i time premašila svoje ciljeve. Trećina ovih sredstava, odnosno 25,5 mlrd EUR, plasirana je za rešavanje aktuelnih problema nastalih usred krize, počevši od prvog paketa pomoći iz marta prošle godine.\nVećina tih sredstava raspodeljena je malim i srednjim preduzećima (MSP) kako bi sačuvali likvidnost i radna mesta, pogotovo u zemljama koje mogle da obezbede masovnu finansijsku pomoć u okviru svojih budžeta.\nKako bi dodatno pomogla oko borbe sa pandemijom, Grupacija EIB povećala je finansiranje ka MSP za 5 milijardi i dostigla cifru od 30,6 mlrd EUR.\nViše od 425 000 kompanija dobilo je finansijska sredstva, čime je održano 4,2 miliona radnih mesta. Pored ovog rezultata, EIB je ostvarila i svoje ostale investicione prioritete: ulaganje u životnu sredinu dostiglo je 16,8 milijardi evra, u infrastrukturne projekte 15 milijardi, a 14,4 mlrd EUR u inovacione projekte.\n- U 2020. godini pokazali smo da ne postoji kompromis oko ulaganju u ekonomski oporavak, klimatske promene i inovacije. Svi naši ciljevi su povezani. Evropa može da ispliva još snažnija iz ove krize samo kroz ulaganje u zelenu i digitalnu ekonomiju budućnosti, a ne u strukture prošlosti – vodeći računa da nijedan region u Evropi ne zaostane i kroz saradnju sa našim partnerima izvan Evropske unije - izjavio je predsednika EIB-a Verner Hojer na godišnjoj online konferenciji za novinare Grupacije EIB.\nKao deo mera protiv covida-19, Grupacija EIB značajno je povećala finansiranje u zdravstveni sektor. Time nije obuhvatila samo bolnice, nego je odigrala i ključnu ulogu u razvoju i masovnoj proizvodnji vakcina kako bi zaustavila širenje razornog virusa.\nNa početku 2020. godine, banka EU odobrila je zajam od 100 mil EUR za BioNTech, nemačku kompaniju koja je napravila prvu vakcinu protiv covida-19 u saradnji sa firmom Pfizer. Grupacija je finansirala nekoliko vakcina, kao i kompanija koje razvijaju terapije za lečenje covida-19 i tehnologije za testiranje.\nPored 25 mlrd EUR koje smo već obezbedili, naš Odbor je odobrio novih 25 mlrd EUR za teško pogođene kompanije i zdravstveni sektor -izjavio je predsednik EIB-a Verner Hojer.\nDeo finansija obezbediće Evropski garancijski fond (EGF), koji je počeo sa radom u jesen 2020. godine. Zemlje članice EU obezbedile su garancije u vrednosti od skoro 25 mlrd EUR kako bi Grupacija EIB mogla dodatno da pomogne ugroženim malim i srednjim preduzećima.\nNapredak u aktivnostima EIB-a kao klimatske banke EU\nUprkos krizi izazvanoj covidom-19, EIB je povećala udeo ulaganja u projekte za borbu protiv klimatskih promena i održivost životne sredine sa prošlogodišnjih 34% na 40%, čime se približila cilju od 50%. Grupacija EIB planira da mobiliše do bilion evra za investicije u klimu i životnu sredinu do kraja ove decenije.\nU novembru 2020. godine Odbor EIB-a odobrio je Klimatski akcijski plan koji je doneo smernice za postizanje ovih ambicioznih ciljeva. Plan predviđa postepen prestanak finansiranja projekata sa visokom emisijom štetnih gasova (poput ulaganja u razvoj aerodromske infrastrukture) i postavlja rigoroznije kriterijume za finansiranje drugih projekata gde je prisutna neumerena emisija (npr. kod auto-puteva).\n- Pozivam druge finansijske institucije da zauzmu sličan stav prema projektima koji su klimatski neodrživi. Umesto da finansiramo aktivu koju ćemo morati da otpišemo sutra, moramo da investiramo u energetsku efikasnost, obnovljivu energiju, održivu mobilnost i zelene inovacije. Potrebna su nam velika ulaganja u zeleni oporavak - dodao je predsednik Hojer.\nOpasnost od rastućeg investicionog jaza u Evropi\nRastući investicioni jaz preti evropskoj inicijativi za zeleni oporavak, kako pokazuje novi investicioni izveštaj EIB-a. Prema tom izveštaju koji je objavljen u četvrtak, 21.januara, 45% kompanija EU očekuje da će smanjiti svoja ulaganja u periodu nakon krize, dok svega 6% planira da ih poveća.\nIzveštaj upozorava da su kompanije svesne da postoji hitna potreba da ulažu, pogotovo u digitalizaciju i ekološke prakse, ali kriza covida-19 ostavila ih je bez sredstava da to učine.\n- Ono što zabrinjava je ogroman pad namere za nova investiranja koju je napravila kriza covidom-19. Evropska unija je u opasnosti da izgubi poziciju na globalnom tržištu ako ne uspe da mobiliše više sredstva za inovacije - rekao je Hojer.\n- Ali ohrabruje nas uspeh investicionog plana Juncker Evropskog fonda za strateško investiranje, koji je ostvario svoj cilj i uspeo da mobiliše 500 milijardi evra investicija prošlog leta, ispred zadatog roka. Pokazali smo da kreativnim instrumentima i efikasnom kombinacijom finansijskih alata i budžetske podrške, relativno mali iznos državnog novca može da privuče velike privatne investicije za projekte za koje bi se inače teško našle finansije.\nRekordna godina za EIF\nDrugi primer visoko efikasne upotrebe javnih resursa je Evropski investicioni fond (EIF), deo Grupacije EIB za podršku visoko tehnoloških startapova i malih i srednjih preduzeća (MSP) širom Evrope. Ovaj fond je imao drugu rekordnu godinu zaredom, jer je potpisao ukupno 12,9 mlrd EUR i time zabeležio rast od 26% u odnosu na 2019. godinu. EIF je obezbedio preko potrebna finansijska sredstva za preko 330 000 MSP i preduzeća srednje tržišne kapitalizacije.\nInvesticije koje su potpisane prošle godine omogućiće renoviranje ili izgradnju pristupačnijih stambenih objekata za blizu 66 000 domaćinstava, a u 1,4 miliona domova uvešće se brzi internet. 280 miliona ljudi moći će da se vakciniše protiv covida-19 zahvaljujući finansijskoj pomoći EIB-a, a gotovo 30 miliona će dobiti pristup pijaćoj vodi, dok će više od 15 miliona steći bolje sanitarne uslove.\nPreko 145 000 hektara zemlje će biti pošumljeno, a proizvodnja električne energije će se povećati za više od 10 GW, od čeka 83% od obnovljivih izvora energije. Ovo su neki od primera konkretnog uticaja investicija Grupacija EIB na ljude iz Evrope i širom sveta.\nGlobalne investicije za razvoj otpornost i borbu protiv klimatskih promena\nPandemija covidom-19 i klimatska kriza predstavljaju dvostruki izazov na globalnom nivou, zbog čega je Grupacija EIB povećala svoje napore kako bi podržala zemlje u procesu pridruženja Evropskoj uniji, Afriku i ostale regione. 13% od prošlogodišnjeg finansiranja – 10.2 milijardi evra – plasirano je u zemlje van EU, čime su podržani ciljevi politike Evropske unije, unapređeni ljudski životi, modernizovani zdravstveni sistemi i povećana ekonomska otpornost.\nBanka EU ostvarila je rekordno ulaganje u Africi, potpisivanjem više od 4,7 mlrd EUR, što je povećanje od 50% u odnosu na prošlu godinu. Dostigli smo ciljeve u okviru naše inicijative SheInvest da mobilišemo milijardu evra investicija za unapređenje rodne ravnopravnosti i ekonomsko osnaživanje žena širom Afrike.\n- Grupacija EIB usmerila je svoje napore na najranjivije zemlje, gde su osnove ljudske potrebe ugrožene aktuelnim klimatskim promenama. Jedan primer je inicijativa Veliki zeleni zid kojoj smo se nedavno priključili. Ona podrazumeva prikupljanje finansijske i tehničke podrške za održivu poljoprivredu, čistu energiju i vodu, infrastrukturu i finansiranje privatnog sektora u 11 zemalja regiona Sahel - izjavio je predsednik Hojer.\nLider u privlačenju novca za održive investicije\nDa bi finansirala takve aktivnosti, Grupacija EIB dodala je biodiverzitet oblastima koje finansira Menicama održivog razvoja, što je najnovija dopuna ovakvoj vrsti usluga. EIB, koja finansira svoje aktivnosti na globalnom tržištu kapitala gde uvažava rejting AAA, među prvima je uvela Zelene menice na tržište 2007. godine i danas je lider na tržištu sa preko 35 milijardi izdatih menica. EIB je ukupno pozajmio 70 milijardi prošle godine od međunarodnih investitora, što je skoro za 20 milijardi više nego u 2019. godini.


Novi ministri preuzimaju dužnost : Nadlanu.com\nObjavljeno 3. sep 2013. / 14:03:36\nUdovičić je započeo dužnost u 8.30 časova u svom kabinetu. Njega je u Ministarstvu omladine i sporta dočekala dosadašnja ministarka Alisa Marić, koja ga je prilikom primopredaje dužnosti upoznala sa obavezama koje ga očekuju.\nUdovičić je tom prilikom izjavio da "nije vreme za velike reči, već za dela". "Pred svima nama je veliki posao. Svestan sam da neće biti nimalo lako i da će biti puno izazova. Osećam veliku obavezu da pomognem svojoj državi, a kao sportista znam da se na kraju računa samo rezultat", rekao je novi ministar omladine i sporta Udovičić.\nPrioriteti Antića biće, kako je rekao prilikom preuzimanja dužnosti od stranačkog kolege, nastavak izgradnje velikih infrastrukturnih projekata, pre svega putnih koridora, kvalitetan odnos prema postojećoj infrastrukturi, restrukturiranje železnica i aktiviranje ruskog kredita.\n"Najveći izazov je Koridor 10 i sve aktivnosti na Koridoru 11, kao i stavljanje svih potencijala u funkciju", izjavio je Antić novinarima. On je rekao da će konkretan plan Ministarstva predstaviti za sedam do 10 dana.\nSkupština Srbije je sinoć izabrala novu, rekonstruisanu Vladu. Vlada u novom sastavu prvi put treba danas da zaseda.\nI Jovanović "seo u fotelju"\nVlada Srbije mora da "ide brže" nego do sada i to se očekuje od svih resora, a najviše od obrazovanja i nauke koji moraju da daju smernice kuda dalje, rekao je danas ministar prosvete, nauke i tehnološkog razvoja Tomislav Jovanović i naglasio da je vreme da radimo, a ne da se bavimo birokratijom.\nObrazovanje i nauka moraju da daju smernice, rekao je Jovanović i naveo da su ove oblasti u svakoj državi investicija koja treba da vrati uloženo i da doprinese nečem bolje.\n"Ovo nije patetika, verujte, nisam još naučio na patetiku", rekao je ministar Jovanović članovima Saveta, rektorima državnih i privatnih univerziteta u Srbiji.\nMinistar je spreman da usvoji sve sugestije koje nose boljitak, da mozemo, kako kaže, da idemo brže.\n"Spreman sam da prihvatim svaku sugestiju, ne deleći vas na velike i male, na one koji pripadaju državnom vlasništvu i one koji to nisu", rekao je ministar rektorima, navodeći da je u svako doba spreman na razgovor o podizanju kvaliteta, očuvanju i podizanju vere u naš obrazovni sistem.\nOn smatra da ulazak Univerziteta u Beogradu na šangajsku listu 400 najboljih univerziteta u svetu, treba da bude podstrek za ostale univerzitete, a za sam UB da učini sve da ide napred.\n"Osnovna zamerka je da su naši univerziteti inertni, usporeni. Hajde da dokažemo da to nije tacno, da to može brže i efikasnije," naglasio je novi ministar prosvete.\nOn poručuje da je naš obrazovni sistem dobar, naša nauka je dobra, spada, kako kaže, u vrh evropskog istraživačkog rada.\n"To moramo da zadržimo, stimulišemo i učinimo da bude još bolje," rekao je Jovanović ističući da treba da pokušamo da dovedemo što veći broj stranih studenata i da se sa našom diplomom zapošljavaju u svojim državama.\nJovanović je naveo da je za kratko vreme dobio pozive od naših ljudi u inostranstvu koji su spremni na saradnju.\nAleksandar Antićministarstvo saobraćajaministarstvo sportatomislav jovanovićvanja udovičić


MUP RS: Pojačana kontrola učesnika u saobraćaju – In reformator\nNovembar 20, 2018 Novembar 20, 2018 Urednik 856 Views mup rs, policija, saobraćaj\nPolicijski službenici Ministarstva unutrašnjih poslova Republike Srpske od četvrtka će sprovesti akciju pojačane kontrole učesnika u saobraćaju, s akcentom na brzinu kretanja motornih vozila i prisustvo alkohola u organizmu, javlja Anadolu Agency (AA).\n“Pozivaju se građani, vozači motornih vozila na maksimalnu opreznost prilikom kretanja u saobraćaju, s posebnim naglaskom na poštovanje brzine kretanja vozila, kao i da prilikom učestvovanja u saobraćaju ne konzumiraju alkohol”, navodi se u saopštenju iz MUP-a RS.\nU prvih deset mjeseci ove godine, u RS-u, neprilagođena brzina kretanja vozila bila uzrok 18,4 odsto saobraćajnih nezgoda, odnosno 1.574 od 8.559 saobraćajnih nezgoda koliko ih je evidentirano u pomenutom periodu. Takođe, u pomenutom periodu, zbog vožnje pod uticajem alkohola iz saobraćaja je isključeno 11.974 vozača od ukupno 15.571 isključenih vozača iz saobraćaja.\n“MUP RS još jednom apeluje na sve učesnike u saobraćaju da se pridržavaju zakonskih propisa, kao i na vozače da vožnju prilagode zimskim uslovima i ograničenjima na putevima, kako bi svoju bezbjednost i bezbjednost drugih učesnika u soabraćaju podigli na viši nivo”, dodaje se u saopštenju.\n← Najveće plate u Sloveniji, najmanje u Makedoniji i Srbiji\nRadovan Višković mandatar za sastav nove vlade RS →


Ekstremni potez Prištine koji će dijalog sa Beogradom da zacementira - Sputnjik Srbija\n16:44 22 April 2021\n07:02 08.10.2018 (osveženo 09:15 08.10.2018) Preuzmite kraći link\nPredsedavajući Odbora za spoljne poslove Evropskog parlamenta Dejvid Mekalister nije čestito ni zamakao iz Prištine, gde je poručio da će EP podržati svaki sporazum o Kosovu i Metohiji o kojem će da se usaglase obe strane, Priština je uzvratila predlogom rezolucije koja, praktično, znači da je svako dalje dogovaranje bespredmetno.\nMekalister, koji je posle Beograda juče posetio i Prištinu, tamošnje domaćine je podsetio da EP ističe „multietničku prirodu Kosova i Srbije“ i „podržava dijalog kao način pomoću kojeg će se doći do sporazuma“ i da će „podržati svaki sporazum o kojem će da se usaglase obe strane, uzevši u obzir i međunarodne zakone i situaciju u regionu“.\nSamo što je napustio Prištinu, odatle je stigla vest da su predstavnici kosovskih vladajućih stranaka postigli dogovor o predlogu rezolucije, koji će dostaviti skupštini na usvajanje, a tiče se finalne faze dijaloga o normalizaciji odnosa Beograda i Prištine.\nSudeći po dogovorenom, u finale su ušli sa onim sa čime su i startovali u Briselskom dijalogu, koji su oni tretirali kao monolog u kome za stavove Beograda mesta nije ni bilo.\nTako se navodi da „potpisivanje međunarodno pravno obavezujućeg sporazuma Republike Kosovo i Republike Srbije treba da omogući punu normalizaciju odnosa dve susedne zemlje poštujući suverenitet i teritorijalni integritet“.\n„Suverenitet i teritorijalni integritet Republike Kosovo su nedodirljivi i ne mogu se dovesti u pitanje i štitiće se svim sredstvima koja su utvrđena Ustavom i zakonima. Kosovo ne prihvata treći stepen vlasti, koji može dovesti pod sumnju unutrašnju ustavnu i institucionalnu funkcionalnost Kosova“, navodi se u Tački 2 predloga rezolucije.\nIstiče se, takođe, da će međunarodno pravno obavezujući sporazum omogućiti Kosovu članstvo u organizaciji Ujedinjenih nacija i svim drugim međunarodnim organizacijama u koje do sada nije učlanjeno i suštinski ubrzati članstvo u EU i NATO.\n„Ta njihova rezolucija je po onoj narodnoj: Što je babi milo, to joj se i snilo i predstavlja stav ekstremnog dela albanske političke scene koji je korak unazad u odnosu na ono što je do sada bilo u razgovorima Beograda i Prištine. I pokušava da zabetonira albansku poziciju“, kaže za Sputnjik predsednik Odbora za Kosovo i Metohiju u Skupštini Srbije Milovan Drecun.\nTači Makalisteru: Naša istinska moć je...\nOn smatra da bi usvajanje i primena te rezolucije značilo da više nema nikakvog prostora za dogovor sa Beogradom. Zbog toga je, kako kaže, ona u startu besperspektivna, destabilišuća.\n„Zapravo, ona je velikoalbanska i tu nema o čemu da se razgovara sa njima. Dakle, pozicija da Srbija prizna ovakvu samoproglašenu državu je jednostavno neostvariva i Srbija to ni po koju cenu neće uraditi“, naglasio je sagovornik Sputnjika.\nPosebno je zanimljivo da je nova rezolucija plasirana kada se sticao utisak da su pozicije obe strane postale fleksibilnije, a iz međunarodne zajednice, a posebno iz SAD, glavnog sponzora Albanaca, stizali signali i to sa zvaničnih pozicija, da će za njih biti prihvatljiv svaki dogovor Beograda i Prištine, pa i o razgraničenju.\nNa pitanje zašto ovakva rezolucija u ovom trenutku, predsednik skupštinskog odbora za KiM kaže da se radi o zauzimanju maksimalističkih pozicija u raspletu kosovskog čvora, koji se očekuje. Albanci pokušavaju da definišu svoj polazni stav koji je u značajnoj meri suprotstavljen onome što je kosovski predsednik Hašim Tači govorio o mogućnosti postizanja dogovora Beograda i Prištine o konačnom statusu KiM.\n„Dakle, to je igra i poruka koja je namenjena i Beogradu i međunarodnoj zajednici, ali i Albancima, da ništa manje od priznanja samoproglašene države i njenog članstva u UN, EU, NATO-u, Albanci ne očekuju. I s druge strane, potpuno su zatvorena vrata za definisanje i realizaciju bilo kakvog statusa srpskog naroda na KiM koji bi mu obezbedio siguran opstanak. Nema ni govora o tome da su oni spremni da formiraju Zajednicu srpskih opština (ZSO)“, objašnjava Drecun.\nNovom rezolucijom su, praktično, samo potvrdili ono na čemu istrajavaju već pet godina. Najslikovitije o tome govori podatak da će se u sredu, 10. oktobra, navršiti 2.000 dana od kada je u Briselu potpisan sporazum kojim je predviđeno formiranje ZSO, jedina obaveza koju su Albanci preuzeli i ostala je mrtvo slovo na papiru.\nPočetkom aprila, posrednica u dijalogu — visoka predstavnica EU Federika Mogerini, Prištini je dala rok od četiri meseca da izradi statut ZSO. Rezultat je — nova rezolucija.\nTraži maksimalno da bi dobio što više — dobro je poznati stav mnogih pregovarača, podseća Drecun. Ali on novu rezoluciju vidi i kao način da se ograniči uloga Hašima Tačija, jedinog koji je dozvoljavao mogućnost „korekcije granice“.\nImena kosovskog predsednik Tačija, koji je do sada predvodio prištinsku delegaciju u Briselskom dijalogu, nema ni među članovima delegacije čiji je sastav taksativno nabrojan, a na njenom čelu je zamenik premijera Fatmir Ljimaj.\nNa jučerašnjem sastanku kod predsednika skupštine Kadrija Veseljija, na kome je dogovorena rezolucija, očigledno su smatrali da ni premijer Ramuš Haradinaj nije politički dorastao tako krupnom poslu. A mislili su da je takozvana država Kosovo već gotova stvar, završen posao, koji posle tolikih godina ne samo da nije makao od početka, već je počeo da im izmiče iz ruku. Pogotovu posle konstatacije generalnog sekretara UN Antonija Gutereša, izgovorene pre samo nedelju dana u razgovoru sa premijerkom Srbije Anom Brnabić da Kosovo za UN nije država i da će svetska organizacija podržati eventualni dogovor Beograda i Prištine.\nNa pitanje šta sada kada je predočeno donošenje ovakve rezolucije u Prištini, Drecun ukazuje:\n„To jeste jedan ekstreman politički stav i on u ovoj fazi treba da bude u značajnoj meri, ako ne i potpuno, neutralisan, prevashodno od strane onih kojima Albanci duguju tu samoproglašenu nezavisnost.“\nTači: Naša agenda nije zavisila, niti će zavisiti od Srbije\nprištinske vlasti, priznanje nezavisnosti Kosova, ekstremizam, UN, dogovor, ZSO, rezolucija, Ana Brnabić, Antonio Gutereš, Kadri Veselji, Ramuš Haradinaj, Dejvid Mekalister, Milovan Drecun, Hašim Tači, Srbija


Šef Srpskog kluba u Predstavničkom domu parlamenta BiH Nenad Stevandić ocijenio je da zajednički stav svih srpskih poslanika u vezi sa inicijativom o ustavnim promjenama, koja je na prijedlog poslanika DF-a Dženana Đonlagića na dnevnom redu sutrašnje sjednice Predstavničkog doma, može da bude neka vrsta dobrog znaka.\nStevandić je dodao da, sa druge strane, postoji ta velika hipoteka koju nose SDS i PDP da kada god Bakiru Izetbegoviću i SDA zatreba da izglasaju neki akt, oni mu se nađu kao rezervna ili takozvana CIK koalicija, a zauzvrat dobiju određene ustupke kao što su dobili dvojicu svojih stranačkih pulena kao članove Centralne izborne komisije /CIK/.\n"Nadam se da će naše kolege iz PDP-a i SDS-a biti mnogo racionalnije nego na podmetnutu Rezoluciji o poštovanju žrtava fašističkih režima i pokreta i da će shvatiti zamke", rekao je Stevandić za Glas Srpske.\nStevandić je izrazio očekivanje da će poslanici SDS-a i PDP-a izvući određene pouke i jako dobra iskustva iz prethodnog perioda.\n"Nadam se da će da shvate da su oni, ipak, iz Srpske i da prvo usaglašavanje i dogovori oko svih akata treba da budu između svih nas iz Republike Srpske ma koliko dubok bio politički jaz među nama", poručio je Stevandić.\nGovoreći o očekivanjima vezanim za inicijativu za smjenu ministra spoljne trgovine i ekonomskih odnosa u Savjetu miistara Staše Košarca, Stevandić je rekao da sve zavisi od toga kako će se postaviti SDA i drugi poslanici iz FBiH.\n"Zavisi da li će to biti na nekom principu spojenih posuda u smislu - mi vama malo pomognemo oko CIK-a, vi nama malo pomognete da pravimo afere, a koje su orijentisane isključivo na stvaranje predizborne atmosfere. U svakom slučaju, konačni sud o tome daje Dom naroda tako da je jasno da je riječ o marketingu, a ne o ozbiljnoj inicijativi", naglasio je Stevandić.\nNenad Stevandić PD PS BiH


Održan "Ručak sa ambasadorima" povodom Dana prijateljstva\nFoto: Srna | Održan "Ručak sa ambasadorima" povodom Dana prijateljstva\nSrna 30.07.2020 21:23\nJAHORINA - Na Jahorini je danas, simbolično na Međunarodni dan prijateljstva, organizovan "Ručak sa ambasadorima", kao veoma značajan događaj za jačanje diplomatskih i prijateljskih odnosa, promociju ove olimpijske planine, Republike Srpske i BiH.\nRučak u Olimpijskom baru na vrhu planine realizovan je u prisustvu domaćina Dejana Ljevnaića, direktora Olimpijskog centra (OC) "Jahorina", te brojnih ambasadora akreditovanih u BiH.\nRučku je prethodila prezentacija planova i postignutih rezultata OC "Jahorina", a potom su svi prisutni uživali u vožnji jahorinskim bobom na šinama koji je jedan od najdužih u regionu.\nPredstavljeni su rezultati uspješnih investicionih projekata, novih ljetnih sadržaja, kao i za promociju turističkih potencijala planine, saopšteno je iz OC "Jahorina".\nTokom sastanka razgovarano je i o predstojećoj zimskoj sezoni, ponovnoj realizaciji događaja "Trka ambasadora", ali i ekološkim radionicama koje je potrebno realizovati u prirodi s ciljem širenja svijesti o ekologiji, značaja očuvanja prirode i zdravog načina života.\n"Danas su ambasadori zajedničkim snagama dali diplomatski sjaj Jahorini i pozicionirali je kroz dolazak turista iz njihovih zemalja na mjesto najpoželjnije turističke destinacije u ovom dijelu Evrope", ističe se u saopštenju Olimpijskog centra "Jahorina".


Finansiranje termoelektrane Ugljevik III u Bosni i Hercegovini dovedeno u pitanje nakon povlačenja kineskih banaka Finansiranje termoelektrane Ugljevik III u Bosni i Hercegovini dovedeno u pitanje nakon povlačenja kineskih banaka\nVidimo posledice najave kineskog predsednika Si Đinpinga da će ova država prestati sa finansiranjem projekata na ugalj u inostranstvu.\n18/01/2022 autorka: Jelena Kozbašić\nFotografija: Mazbin / CC-BY-SA-3.0,2.5,2.0,1.0\nBudućnost planirane termoelektrane Ugljevik III, snage 700 MW, neizvesna je nakon što je jedna od kompanija koje učestvuju u projektu, Sunningwell International Limited, potvrdila da kineske banke neće finansirati ovaj poduhvat, saopštila je nevladina organizacija Just Finance International. Za postrojenje u gradiću na severoistoku Bosne i Hercegovine još nisu pribavljene sve neophodne dozvole, a sada je upitno da li će uopšte biti obezbeđen novac za njegovu izgradnju.\nVest ide u prilog obećanjima kineskog predsednika Si Đinpinga, iznetim prošle godine, da će njegova zemlja prestati sa finansiranjem energetskih projekata na ugalj u svetu. Kina je do nedavno bila jedan od vodećih finansijera termoelektrana u svetu, pa njena obustava finansiranja predstavlja veliki udarac za planirane projekte, među kojima je i Ugljevik III.\nPredstavnici kompanije Sunningwell International Limited oglasili su se povodom teksta o nastavku projekta u Bosni i Hercegovini objavljenog u magazinu The Diplomat.\n„Kineska nacionalna elektrotehnička kompanija (CNEEC) i kompanija Sunningwell International Limited potpisale su za Ugljevik ugovor o inženjeringu, nabavci i izgradnji, a prvobitno je smatrano da projekat mogu da finansiraju kineske finansijske institucije. Ipak, nakon odluke kineskih lidera o prestanku finansiranja termoelektrana na ugalj u inostranstvu, CNEEC nas je informisao o tome. Od tada smo u potrazi za alternativnim izvorima finansiranja projekta”, navodi se u mejlu.\nSunningwell International Limited je u tom obraćanju takođe naglasio da se priprema i projektovanje termoelektrane Ugljevik III vrši u skladu sa najnovijim direktivama Evropske unije, kao i da izabrana tehnička i tehnološka rešenja, pogotovo na polju emisija i efikasnosti, ispunjavaju evropske standarde. U strateškom partnerstvu učestvuje i kompanija Comsar u vlasništvu ruskog milijardera Rašida Sardarova koji posluje u oblasti nafte i gasa.\nKonačna propast planova o izgradnji Ugljevika III?\nAktivisti za zaštitu životne sredine pozdravili su saznanje o odstupanju kineskih banaka iz izgradnje termoelektrane Ugljevik III zbog više razloga, ali najpre zbog mogućih negativnih posledica investicije na Republiku Srpsku i čitavu zemlju, ali i kršenja zakona.\nBosna i Hercegovina nalazi se među zemljama koje imaju najveću proizvodnju električne energije iz uglja po glavi stanovnika u Evropi, i to u doba kada mnoge vlasti širom sveta okreću leđa ovom prljavom energentu kako bi poboljšale kvalitet vazduha, smanjile oslobađanje gasova sa efektom staklene bašte i doprinele boljem zdravlju svojih građana.\nEnergetska zajednica je zemlji u januaru 2021. godine uvela ponovne sankcije zbog ocene tog tela da Bosna i Hercegovina vodi politiku suprotnu težnjama Evrope ka dekarbonizaciji.\nDa li će onemogućen pristup kineskim finansijama zaista značiti konačnu propast planova o izgradnji Ugljevika III i otvaranje puta ka obuhvatnijoj energetskoj tranziciji na obnovljive izvore u Bosni i Hercegovini, ostaje da vidimo.


Vesti - Fondacija Divac i USAID na Mikser Festivalu (FOTO)\nZa vreme trajanja festivala, posetioci su na štandu Fondacije Divac i USAID-a mogli da pogledaju fotografije novinske agencije Tanjug nastale tokom praćenja izbegličke krize na nekoliko lokacija u Srbiji u periodu od 2015. godine do danas.\nU petak, 26. maja na štandu su migranti pripremali tradicionalna jela sa Bliskog istoka, i preneli neke od sjajnih ukusa I tradicionalnih recepata gostima festivala.\nMigranti koji će nam pripremati hranu uz posebne začine i autentične mirise su po zanimanju profesionalni kuvari a trenutno žive u prihvatnom centru Krnjača.\nU subotu, 27. maja održana je modna revija na kojoj su bili predstavljeni unikatni modeli koje su sašile žene migrantkinje iz Avganistana, Sirije i Gane a koje su pohađale radionicu šivenja Fondacije Divac u Centru za azil u Krnjači. Uz nadzor i edukaciju renomirane mlade dizajnerke Dejane Momčilović, migrantkinje su pripremile za vas 6 modela koje ste mogli da vidite u prostoru Misker Razgovori. Dejana je diplomirala na Kraljevskoj akademiji lepih umetnosti u Antverpenu gde je i oblikovala svoj modni izraz.\nU nedelju, 28. maja, za roditelje koji su sa decom posetili festival, na štandu Fondacije Divac i USAID-a organizovana je radionica crtanja i slikanja uz animatora. Na radionici je učestvovao i talentovani dečak, mali umetnik, Farhad Nudi, izbeglica iz Avganistana koji se družio sa decom i podelio sa njima svoje tehnike crtanja i slikanja. Koliko je to lepo bilo možete pogledati u galeriji ispod.\nProgram Fondacije pod nazivom “Život ne bira puteve” sastoji se od nekoliko aktivnosti i nosi naziv kampanje koju Fondacija Ana i Vlade Divac sprovodi sa ciljem da poveća empatiju građana Srbije prema izbeglicama i migrantima i da promoviše solidarnost i humanost kao univerzalne ljudske vrednosti. Kampanja je deo projekta “Podrška lokalnim zajednicama u odgovoru na izbegličku krizu” koji Fondacija sprovodi uz podršku Američke agencije za međunarodni razvoj (USAID).


RagnarLocker ransomware koristi virtuelnu mašinu da izbegne detekciju | IT klinika\nNovo oružje u arsenalu ransomware grupe.\nHakeri koji stoje iza RagnarLocker ransomware operacije kriju svoje prisustvo na zaraženim računarima uz pomoć Oracle VirtualBox softvera za virtuelizaciju. Pokretanjem VirtualBox aplikacije, oni praktično pokreću ransomware u “bezbednom” okruženju kome AV rešenja nemaju pristup. Ovaj slučaj još jednom demonstrira kreativnost i veliki napor koji sajber kriminalne grupe ulažu kako bi izbegle detekciju i ostvarile svoje ciljeve.\nRagnarLocker ransomware grupa\nOvoj hakerskoj grupi je imperativ da ostane neprimećena za vreme trajanja sajber napada. Njihovi napadi su usko ciljani, pažljivo biraju mete, ne napadaju individualne korisnike, već samo korporacije i državna tela. Poznati su po napadima na RDP portove otvorene ka internetu i po kompromitovanju MSP alata preko kojih ulaze u interne mreže kompanija. U svaku od ovih mreža ubacuju drugačiju, specijalno napravljenu verziju ransomwara, a za otključavanje fajlova traže velike sume novca - od nekoliko desetina do nekoliko stotina hiljada dolara. Zbog toga što detaljno planiraju svaki napad i zahtevaju velike otkupnine, akcenat su stavili na izbegavanje detekcije, a od nedavno u svom arsenalu imaju novi “trik”.\nVirtuelna mašina i ransomware\n“Trik” koji su osmislili je u stvari jako jednostavan. Umesto direktnog pokretanja malvera na ciljnom uređaju, RagnarLocker preuzima i instalira Oracle VirtualBox koji dalje omogućava pokretanje virtuelne mašine. Zatim konfigurišu virtuelnu mašinu tako da dobije pun pristup svim lokalnim i zajedničkim diskovima, omogućavajući joj interakciju sa fajlovima koji su van njenog skladišta. Sledeći korak je podizanje virtuelne mašine, preko MicroXP v0.82 koji predstavlja “svučenu” verziju Windows XP SP3 operativnog sistema. Finalna faza je učitavanja ransomwara u virtuelnoj mašini i njegovo pokretanje. Zbog toga što je ransomware pokrenut unutar virtuelne mašine, AV softver ne može da detektuje maliciozni proces.\nIz ugla AV rešenja, fajlovi u lokalnom sistemu i zajedničkim diskovima će odjednom biti zamenjeni svojim zaključanim verzijama, a izgledaće kao da sve modifikacije fajlova dolaze preko legitimnog procesa, odnosno VirtualBox aplikacije.


Rakulj: Penzioneri jedino podržavaju poruku patrijarha Irineja | Banjaluka.net\nRakulj: Penzioneri jedino podržavaju poruku patrijarha Irineja\nPredsjednik Udruženja penzionera Republike Srpske Rade Rakulj rekao je da penzioneri pred sutrašnje najavljene proteste u Banjaluci poručuju da jedino prihvataju, podržavaju i snažno stoje uz poruku Njegove svetosti patrijarha srpskog Irineja i upozorio da nepotrebna destabilizacija bilo koje vrste neće nikome donijeti dobro.\nPred početak Izborne skupštine regionalnog udruženja penzionera, Rakulj je izjavio novinarima u Bijeljini da je Republika Srpska u problemima kojih se najviše plaši penzionerska populacija.\n“Strahovi su ušli u ovu populaciju zbog svega onoga što se čini Republici Srpskoj, ljudi se boje nestabilnih dana koji, moguće, dolaze, kao i toga da će ti dani donijeti i teške posljedice po penzionersku populaciju”, naveo je Rakulj.\nOn je napomenuo da, na osnovu brojnih razgovora koje je imao u posljednjih nekoliko dana na važnim i brojnim mjestima u cijeloj Srpskoj, može samo reći da niko od penzionera i drugih građana ne razumije zašto se ovo dešava.\n“Nije jasno zašto pozivaju narod da uz njegovu pomoć rješavaju svoje političke nesaglasnosti”, naveo je Rakulj.\nPrema njegovim riječima, penzioneri Republike Srpske, njih više od 90 odsto, neće se “staviti ni na jednu stranu”, oni samo traže stabilnost, red i rukovodstvo koje će razgovarati i zajedno sa penzionerima rješavati probleme.\n“Ne smijemo dozvoliti da nam se narod smije. Penzioneri se boje i neprijateljskih poziva ‘Srbi na Srbe'”, naglasio je Rakulj i ponovio da je jedini častan i pošten onaj poziv koji je javnosti u Republici Srpskoj uputio NJegova svetost patrijarh srpski Irinej.\nRakulj je dodao da je to jedino čega se penzioneri Republike Srpske mogu, hoće i žele držati u ovim “teškim vremenima”.\nPodršku penzionerima, prisustvom na Izbornoj skupštini u Bijeljini, dao je i direktor Fonda za penzijsko-invalidsko osiguranje Republike Srpske Mladen Milić.\nOn je rekao da je Udruženje penzionera Republike Srpske reprezentativno udruženje koje je ima status dobijen od Vlade Srpske i jedino uduženje sa kojim Fond u potpunosti sarađuje i gaji partnerske odnose.\n“Putem Udruženja penzionera Srpske nastojimo da na sve moguće načine, zajedničkom saradnjom riješimo sve njihove probleme, a na koje, svakako, mi možemo da utičemo”, rekao je Milić novinarima.\nOn je dodao da se Fond PIO Srpske redovno odaziva na sve sjednice regionalnih udruženja penzionera.\n“Ono na što mi, nažalost, ne možemo da utičemo, to je na visinu njihovih penzija, jer ona isključivo zavisi od radnog staža, vremena provedenog u osiguranju, visine plate, odnosno doprinosa koji su plaćeni. Na sve ostalo mi maksimalno nastojimo da utičemo u pogledu da servisiramo administrativne zabrane, pomažući time i faktički podižući standard penzionera, omogućavajući im da mogu da uzmu i robu na rate, te da koriste i druge usluge…”, rekao je Milić.\nDirektor Fonda PIO Republike Srpske kaže da je Vlada Srpske, sa premijerom Željkom Cvijanović na čelu, jasna u tom pogledu.\n“Izmjenom zakona i prelaskom Fonda PIO na trezorski način poslovanja jasno i glasno je rečeno da su penzioneri, populacija od 250.000 korisnika prava, prioritet nad prioritetima u isplati obaveza iz budžeta Republike”, istakao je Milić i dodao da su penzioneri to najbolje osjetili u prvih nekoliko mjeseci kada je uvedena dodatna stabilnost u isplati penzija.\nMilić je istakao da je sigurno da sva dešavanja u Srpskoj dodatno utiču i unose određeni nemir među penzionersku populaciju, ali da on kao direktor Fonda PIO Srpske obećava da ne treba da se brinu.\n“Nema potrebe da naši penzioneri brinu, Republika Srpska će ostati stabilna, njihove isplate penzija biće redovne, kao i do sada. Vlada Srpske će se truditi, ali u skladu sa definisanim tačkama koje omogućavaju razmišljanja i o određenim unapređenjima, odnosno eventualnim povećanjima penzija ukoliko se u potpunosti realizuju stend-baj aranžmani sa MMF-om i ukoliko se poboljša naplata doprinosa iz prethodnih godina”, rekao je Milić.


Snažna podrška za privrednike u Vogošći / Blizu pet miliona KM po stopi od nula posto\n/ Rabija Grabus\nBBI Vogosca 3\nPredsjednik Uprave Bosna Bank International (BBI) d.d. Amer Bukvić i načelnik Općine Vogošća Edin Smajić potpisali su ugovor o subvencioniranoj liniji za privredne subjekte s područja ove Općine.\nRiječ je o posebno kreiranoj liniji putem koje će privrednici čije se sjedište ili poslovna jedinica nalaze u Općini Vogošća moći u BBI banci dobiti finansijska sredstva po subvencioniranoj stopi od 0 posto. BBI banka je za ovu liniju obezbjedila 4,7 miliona KM.\n„Subvencionirane linije su dobar primjer javno-privatnog partnerstva za podršku razvoju privrede u našoj zemlji. BBI banka nastavlja podržavati rast ekonomije putem modela javno-privatnog partnerstva. Do sada smo pokrenuli 37 ovakvih projekata, a samo u ovoj godini za pomoć privredi otvoreno je šest novih linija. Ovo je prva linija sa Općinom Vogošća i nadamo se da će privrednici prepoznati priliku, uzeti veoma povoljna, subvencionirana sredstva po stopi od nula posto. Naše strateško opredjeljenje je razvoj privrede BiH kroz rast malih i srednjih preduzeća, stoga su ove kompanije u našem fokusu“, izjavio je nakon potpisivanja Bukvić.\nU svom obraćanju općinski načelnik Edin Smajić istakao je da je subvencionirana linija dio programa aktivne politike zapošljavanja koju provodi Općina Vogošća.\n„Direktni, mjerljivi efekti predloženih rješenja su zapošljavanje novih radnika, a indirektni i dugoročno očekivani efekti su povećanje privrednih aktivnosti u cjelini, stvaranje povoljnog ambijenta za poslovanje i privlačenje privrednih subjekata na području naše Općine što treba da dovede do smanjene stope nezaposlenosti i povećanja životnog standarda stanovništva, što nam je primarni cilj. Također, nadamo se da će ova linija pomoći privrednicima koji su se suočili sa poslovnim izazovima tokom pandemije COVID-19“, kazao je načelnik Smajić.\nMaksimalni iznos finansiranja za kompanije je 300.000 KM, dok je maksimalni iznos za samostalne poduzetnike/obrte 50.000 KM sa rokom povrata do 60 mjeseci. Zainteresirani privrednici sve informacije o povoljnim sredstvima mogu dobiti u poslovnici BBI banke u Vogošći ili bilo kojoj poslovnoj jedinici BBI na području Kantona Sarajevo, putem e-maila: [email protected], na brojeve telefona 033/275-507, 275-266, 279-132 i 033 279-133. Svi detalji navedeni su u Javnom pozivu koji je dostupan na web stranicama www.bbi.ba i www.vogosca.ba.\nGS-tvornica mašina Travnik traži radnika PRIJAVITE SE


Otvoren prvi novosadski zimski festival – NovostiDana.rs\nOtvoren prvi novosadski zimski festival\nVučević o festivalu\nČoban: Program je kompilacija sličnih programa koji se organizuju u gradovima širom Evrope\nGradonačelnik Novog Sada Miloš Vučević večeras je na centralnom gradskom trgu, Trgu slobode otvorio prvi zimski festival.\nNOVI SAD – Gradonačelnik Novog Sada Miloš Vučević večeras je na centralnom gradskom trgu, Trgu slobode otvorio prvi zimski festival.\nVučević je tom prilikom rekao da je ideja da Novi Sad u ovom predprazničnom periodu bude osvetljen i da ponudi niz zanimljivih zabavnih programa.\n„Novi Sad dobija obrise pravog grada u prazničnoj atmosferi, mnogo je okićeniji, razdraganiji i osvetljeniji, a cilj je da se ta praznična atmosfera proširi da traje duže, a trajaće do 1. februara dana grada, kako se ne bi sva dešavanja svela samo na dočeke Nove godine 31. decembra i 13. januara“, rekao je Vučević.\nOn je kazao da očekuje da će tokom 60 dana trajanja zimskog festivala veliki broj turista posetiti Novi Sad, ali i da će, pre svega Novosađani, moći da uživaju u brojnim koncertima i drugim zanimljivim dešavanjima koja će biti održana u sklopu te dvomesečne manifestacije.\nVinter Fest uz podršku Grada Novog Sada zajednički organizuju kompanije „Color preš group“ i „Ninamedia“, a vlasnik „Color preš group“ Robert Čoban rekao je novinarima da je program zimskog festivala kompilacija sličnih programa koji se organizuju u gradovima širom Evrope.\n„Nismo izmislili ništa posebno novo samo smo primenili ono što se već godinama dešava u evropskim gradovima i prilagodili našim uslovima. Verujem da su Novosađani dobili kvalitetan praznični program i da neće morati ići u Prag i Budimpeštu kao što su to činili prethodnih godina“, rekao je Čoban.\nOtvaranje zimskog festivala obeleženo je spektakularnim vatrometom i nastupom dečjeg hora „Čuperak“ iz Kikinde, a program ispred „Raspevane jelke“ vodio je čuveni Minja Subota.\nRadno vreme Vinter Festa je od 9 do 22 sata, a kako su organizatori najavili program na „Raspevanoj jelci“ svakog dana će počinjati u 18 sati. Posebna atrakcija ove manifestacije je fijaker koji će narednih 60 dana sve zainteresovane voziti pešačkom zonom.


Uspostaviti viši ili apelacioni sud – mojKontakt portal – Radio Televizija Kontakt\nUspostaviti viši ili apelacioni sud\n– Na taj način ćemo stvoriti uslove da ovu presudu u cijelosti primijenimo, kada je riječ o predmetima ratnih zločina – izjavila je Zlatkovićeva, u Banjaluci, u pauzi šeste runde strukturalnog dijaloga o reformi pravosuđa u BiH između BiH i EU.\nOna je rekla da će se i u ovoj rundi strukturalnog dijaloga pokušati doći do zajedničkih rješenja o zakonu o sudovima BiH, jer prema postojećem Zakonu o Sudu BiH o žalbama i pravnim lijekovima odlučuje apelaciono vijeće u okviru Suda BiH.\n– Ako budemo donijeli zakonski projekat i omogućimo dvostepenost pred Sudom BiH kroz viši apelacioni sud, ići ćemo u dobrom pravcu i u cjelini primijenimo presudu “Maktouf-Damjanović” – istakla je Zlatkovićeva.\nGovoreći o dosadašnjem toku strukturalnog dijaloga, ministarka je rekla da se mnogo kasni u tom procesu, te da je veoma malo konkretnih rješenja i dogovora.\nNavela je da je presuda “Maktouf-Damjanović” došla u vrijeme kada se kroz strukturalni dijalog otvorila rasprava o retroaktivnoj primjeni Krivičnog zakona BiH. Ona je izrazila očekivanje da će strukturalni dijalog “u narednom periodu uzimati brži korak” i dodala da se očekuju dva zakonska projekta – zakon o sudovima BiH i zakon o izmjenama i dopunama zakona o Visokom sudskom i tužilačkom savjetu VSTS BiH.\n– Očekujem da će se, ipak, doći do mjera koje bi nadležne institucije BiH trebalo da preduzmu u pogledu potpune primjene presude “Maktouf-Damjanović” – istakla je ministarka pravde Srpske.\nOna je rekla da je završena prva runda razgovora kada je riječ o četvrtoj i petoj tački strukturalnog dijaloga koje se odnose na sprovođenje presude Evropskog suda za ljudska prava u Strazburu u predmetu “Maktouf-Damjanović”, odnosno stvaranja uslova da svi građani u BiH budu jednaki pred zakonom.


Počela kampanja Ujedinjeni Balkan za čist vazduh | EurActiv Serbia\nRegionalna organizacija Evropski fond za Balkan (EFB) u saradnji sa partnerskim organizacijama pokrenula je kampanju "Ujedinjen Balkan za čist vazduh", s ciljem solidarne borbe za čist vazduh u zemljama Zapadnog Balkana.\nIzvršna direktorka EFB Aleksandra Tomanić izjavila je da je zagađen vazduh problem celog Zapadnog Balkana, i da je za ostvarenje ljudskog "prava na disanje" neophodna regionalna solidarnost.\nPošto rezultati nisu bili dostupni "nismo pratili ni posledice zagađenja. Mi imamo veliku stopu smrtnosti, ti brojevi variraju, ali statistički podaci za ceo region pokazuju da 13.500 ljudi godišnje prevremeno umre zbog lošeg kvaliteta vazduha", kazala je Tomanić.\n"Pravo na disanje je najosnovnije pravo koje postoji, a kod nas je premalo toga učinjeno da se to pravo zaštiti. Želimo da edukujemo ljude i u svetlu aktuelne pandemije, jer su naša pluća već napadnuta, znamo da (kovid-19) napada disajne organe, postoje svetske studije koje ukazuju da smrtnost u pandemiji može biti pogoršana zagađenjem, kao i da zagađenje ima direktan uticaj na plodnost, što je još jedan problem koji pogađa ceo naš region", navela je Tomanić.\n"Kampanja priprada svima nama i otvorena je za sve organizacije građanskog društva, neformalne grupe, društvene pokrete, kao i pojedinice i pojedinke koje žele da se priključe solidarnoj borbi za čist vazduh na Zapadnom Balkanu", saopštio je EFB.\nSrbija i Bosna i Hercegovina i dalje ostaju pri planovima za izgradnju novih termoelektrana, koje se u državama članicama EU gase, a ugalj u svetu postaje "ružna uspomena", zato što gradnja solarnih elektrana i vetroparkova postaje jeftinije od održavanja većine termoelektrana, dodao je EFB.


<iframe src="//www.googletagmanager.com/ns.html?id=GTM-NQNGLFF&l=dataLayer" height="0" width="0" style="display:none;visibility:hidden"></iframe>\nTelekom i Elektrotehnički fakultet UCG potpisali nastavak saradnje\nCrnogorski Telekom i Elektrotehnički fakultet Univerziteta Crne Gore (ETF UCG) potpisali su danas Memorandum o razumijevanju, koji studentima ovog fakulteta na osnovnim i postdiplomskim studijama omogućava da u Telekomu obavljaju stručnu praksu. Studenti će u Telekomu unaprijediti znanja iz stručnih predmeta, i pripremiti se za rad u oblasti telekomunikacija i informacionih tehnologija.\nIz Telekoma podsjećaju da je ovo nastavak dobre saradnje sa ETF-om, ali i podrške sistemu obrazovanja u tzv. STEM oblastima (nauka, tehnologija, inženjerstvo i matematika). Prema riječima direktora Sektora za ljudske resurse u Telekomu Miroslava Janičića, riječ je o znanjima ključnim za uspjeh cjelokupnog društva i ekonomije.\n„Kontinuirana saradnja Telekoma sa najznačajnijim obrazovnim institucijama u Crnoj Gori prilika je za neophodno i uspješno povezivanje budućih stručnjaka i privrednog sektora. Kroz ovakve programe poslodavci mogu na vrijeme da otkriju talente i potencijale tih mladih ljudi, dok studenti mogu da pronađu poslodavce koji će im obezbijediti najbolje uslove za rad i profesionalni razvoj. Telekom će nastaviti da kroz slične aktivnosti animira poslodavce i širu zajednicu kako bi obrazovani i talentovani kadar svoje karijere i sudbine vezao za Crnu Goru.“ – kazao je Janičić.\nStudenti ETF-a koji dođu na praksu u Telekom, imaju mogućnost da uspostave direktan kontakt sa ekspertima, i da se iz prve ruke informišu o savremenim trendovima u oblasti telekomunikacija kazala je direktorica Sektora tehnike u Telekomu Valentina Radulović.\n„Telekom rado otvara vrata studentima jer na taj način dajemo doprinos unapređenju kvaliteta obrazovanja. Na praksi u Telekomu budući inženjeri upoznaju se sa različitim telekomunikacionim i IT sistemima i trendovima u tim oblastima, vježbaju timski rad na rješavanju kompleksnih problema i kreiranju inovativnih rješenja. U prilog svemu tome govori i činjenica da je Crnogorski Telekom dio Dojče Telekom grupe – predvodnika digitalne transformacije u Evropi – pa su i crnogorski studenti budući eksperti koji će planirati i razvijati arhitekturu za mrežu i servise budućnosti.“ – zaključila je Radulović.\nSa ETF-a poručuju da se kroz potpisivanje ovog Ugovora nastavlja dugogodišnja uspješna saradnja između Elektrotehničkog fakulteta Univerziteta Crne Gore i Crnogorskog Telekoma, sada zasnovana na jednom sveobuhvatnijem konceptu, u skladu sa savremenim trendovima u visokoškolskom obrazovanju, u smislu pružanja studentima mogućnosti sticanja praktičnih znanja i vještina u oblasti informaciono-komunikacionih tehnologija.\nPored uobičajene organizacije studentske prakse u Crnogorskom Telekomu, prilikom koje su se studenti upoznavali sa najbitnijim funkcionalnim sektorima ova kompanije, sada je predvidjeno da se odabrane grupe studenata uključe u realizaciju konkretnih projekata koje realizuje Crnogorski Telekom. Na taj način će naši studenti dobiti priliku da znanje stečeno na Elektrotehničkom fakultetu primijene u rješavanju praktičnih zadataka, suočeni sa zadatim vremenskim rokovima i svim problemima koji se javljaju u realnim uslovima, čime će se na najbolji mogući način pripremiti za tržišnu utakmicu, ne samo u okvirima Crne Gore, već i na regionalnom i evropskom nivou. Sigurni smo da će ovakav koncept saradnje pokazati svoju opravdanost i uspješnost, na obostrano zadovoljstvo potpisnica Ugovora, kazao je dekan Elektrotehničkog fakulteta, prof. dr Saša Mujović.


Izvor: Mondo, 20.Feb.2019, 11:42\nKrajem aprila Međuvladin savet trebalo bi da potvrdi otvaranje evroazijskog tržišta za Srbiju koje broji više od 180 miliona potrošača.\nTo će srpskim proizvođačima omogućiti neograničen bescarinski izvoz voćne rakije, a uz kvote vinjaka, sira i cigareta, rekao je za RTS ministar trgovine, turizma i telekomunikacija Rasima Ljajića.\nDve i po godine se pregovara o sporazumu sa Evroazijskom unijom i najbitnije je da dođe do finalizacije >> Pročitaj celu vest na sajtu Mondo << sporazuma, rekao je ministar u Jutarnjem programu Javnog servisa.\n"Sporazum predviđa neograničen izvoz voćnih rakija na evroazijsko tržište a izdejstvovali smo i izvoz 2.000 tona cigareta", kazao je ministar.\nPrema Ljajiću, svakako da u ovom trenutku nemamo još kapacitet da zadovoljimo tako ogromno tržište ali veruje da će ovaj sporazum biti podstrek da naši proizvođači prošire kapacitete.\nČepurin: Uskoro slobodna zona izmeđi EAEU i Srbije\nGovoreći o posledicama odluke Prištine da uvede sto odsto uvećane takse na proizvode iz Srbije, Ljajić kaže da je reč manje plasiranoj robi na tržištu kosovske teritorije za 90 miliona evra, za tri meseca od kada je ta mera stupila na snagu.\n"Ukoliko se takse ne ukinu ti gubici će biti mnogo veći problem je gubitak tržišta. Već su se pojavili privrednici iz Slovenije, Hrvatske, Mađarske i Makedonije koji svojom robom zamenjuju srpske proizvode", rekao je Ljajić.\nSrpska roba se pojavljuje i na kosovkom tržištu alternativnim kanalima ili kroz sivu ekonomiju, a deo robe ide tako što se naša roba prodaje Makedoncima koji je onda reeksportuju na Kosovo.\nGodinama se priča o nižoj ceni rominga a prema rečima ministra Ljajića početkom aprila se očekuje sporazum o manjoj ceni rominga koji će osim Makedonije, Crne Gore i BiH uključiti ovog puta i Albaniju i KiM.\nMinistar očekuje da se u doglednom vremenu snize cene rominga i sa zemljama EU.\nRadio Slobodna Evropa: Ljajić: Roba iz Srbije stiže na Kosovo alternativnim putevima\nBeta: Ljajić: Srpska roba stiže na Kosovo alternativnim putevima\nRTS: Srpska rakija osvaja evroazijsko tržište\nDanas: Ljajić: Srpska roba stiže na Kosovo alternativnim putevima


- Putin i Si Đinping će u decembru putem video konferencijskog mosta dati znak za početak isporuka ruskog prirodnog gasa u Kinu preko istočnog kraka gasovoda - rekao je Ušakov i dodao da dve zemlje uspešno sarađuju i u drugim projektima u energetskoj sferi, prenosi agencija TASS.\nTakozvana istočna trasa gasovoda predviđa isporuku 38 milijardi kubnih metara prirodnog gasa godišnje u Kinu u periodu od 30 godina. U maju 2014. godine, Gasprom i Kineska nacionalna naftna korporacija (CNPC) potpisali su odgovarajući ugovor o prodaji i kupovinama.\nGasprom je 29. oktobra saopštio da je završio punjenje gasovoda "Snaga Sibira". Gas iz polja Čajanda je stigao do pogranične gasne merne stanice na području grada Blagovešćensk, što znači da je taj deo trase gasovoda spreman za početak isporuke gasa u Kinu, navodi TASS.\n"TRAMP JE MOJ PRIJATELJ" Si Đinping: Vašington ne želi da prekine trgovinske veze sa Pekingom\nBritanski premijer Boris Džonson, iako i vidno dalje pogođen infekcijom korona virusa, izašao je sinoć na vrata svog karantina u Dauning stritu da zajedno sa ostalim stanovnicima Londona aplaudira medicinskom osoblju i drugim ključnim radnicima u ovo vreme zdravstvene krize u zemlji i širom sveta.\nU svetu je broj obolelih od korona virusa premašio milion, tačnije, prema sajtu Worldometers, ukupno je registrovano 1.017.394 zaraženih osoba. Više od 3,9 milijardi ljudi, ili polovina svetske populacije, od svojih vlada su dobili uputstva da ostanu kod kuće kako bi se sprečilo širenje virusa.


Autobus sa gostujućim igračima zaglavio u snijegu, utakmica će biti odigrana naknadno\nOdgođena utakmica A1 lige FBiH „Radnički“ – „Gradina“\nUtakmica 8 kola A1 lige FBiH za košarkaše, koja je trebala biti odigrana večeras u Sportskoj dvorani „Mirsad Hurić“ u Goraždu otkazana je nakon što je autobus sa gostujućim igračima zaglavio u snijegu.\nVođen navigacijom, autobus sa košarkašima „Gradine“ iz Srebrenika prema Goraždu je, umjesto magistralnim pravcem preko Sokoca i Rogatice, krenuo regionalnim putem preko Pala i Prače, te zbog snijega zastao u blizini Hrenovice, gdje mu je u pomoć upućen kamion iz Prače. Igrači „Gradine“, nakon asistencije, vratili su se nazad, a utakmica sa KK „Radnički“ je otkazana.\nIpak, derbi susret između jedine dvije neporažene ekipe u dosadašnjem toku prvenstva bit će odigran naknadno, nakon što stručni štab KK „Radnički“ nije pristao da utakmica bude registrirana službenim rezultatom u njihovu korist.\n– Želimo da odigramo utakmicu, jer košarkaši „Gradine“ nisu namjerno napravili ovu nezgodu, a nije ni pošteno da derbi dobijemo bez dobre utakmice – kazali su u stručnom štabu KK „Radnički“ iz Goražda.\nPrva SMS poruka poslana prije 25 godina: Označen početak promjene ljudske komunikacije 03.12.2017 23:25\nPriče su važne: Zašto pobjednici talent show emisija ne prave uspješne karijere? 04.12.2017 07:08\nPiton dug tri metra napao dječaka: Što su se roditelji više borili s njim, to su zubi ulazili sve dublje\nDavor Ebner: Ostvario sam najveći san\nPolicija upozorila princa Filipa da ne ponavlja grešku\nHaos na Skupštini SPUS-a, na kojoj je izabrano novo rukovodstvo: Vrijeđanje na vjerskoj osnovi, lupanje, vaz Harisa Zahiragića...\nMani Pakjao odbranio titulu VBA prvaka


Za pomoć održivom povratku Općina Novi Grad Sarajevo izdvojila 160.000 KM\n24-08-2017 15:00:22 by Press\nOpćina Novi Grad Sarajevo iz ovogodišnjeg je budžeta izdvojila 160.000 konvertibilnih maraka za podršku održivom povratku na područje manjeg bh. entiteta.\nRealizacija projekta ozvaničena je današnjim potpisivanjem ugovora sa 35 korisnika, upriličenom u zgradi Općine, a kojem su prisustvovali Tajib Delalić i Džemaludin Kahrović, članovi Koordinacionog odbora za održivi povratak.\nUgovori su potpisani sa predstavnicima općina Foča i Višegrad, povratničkih udruženja, vjerskih zajednica, te sa pojedincima-povratnicima.\nTom prilikom Tajib Delalić je kazao da ova lokalna zajednica kontinuirano pomaže povratnike na prijeratna mjesta prebivališta, u vidu izdvajanja novčanih sredstava za infrastrukturne projekte, popravku puteva, elektrifikaciju, vodu, popravak zajedničkih objekata i dr.\nTakođer je kazao da se kroz ovaj projekat pomaže i obnova vjerskih objekata, a jedan dio novčanih sredstava odvaja se i za kupovinu stoke, poljoprivrednih mašina, građevinskog materijala, za izgradnju kuća pojedincima i sl.\nRadisav Mašić, načelnik Opštine Foča istakao je da je ovo značajan doprinos građanima koji teško žive u mjestima u koja se vraćaju.\n„Zaista je ovo pozitivan primjer koji bi trebalo da slijede i sve druge općine, jer na ovaj način pomažemo najugroženijima u onom aspektu koji je njima najpotrebniji. Ovo je već druga godina kako naši povratnici od Općine Novi Grad dobijaju neku vrstu pomoći, za popravku puteva, vodvoda, električne energije, a ove godine ćemo nabaviti jedno vozilo koje će služiti ljudima za prevoz maline, onima koji se već održivo bave poljoprivrednom proizvodnjom u našoj općini“, rekao je Mašić.\nOpćina će pomoći i obnovu džamije u selu Međuriječje u Opštini Rudo, a ugovor je potpisao Mustafa Bašić, predsjednik Medžlisa IZ Opštine Rudo.\nOn je istakao značaj podrške održivom povratku na područje Istočne Bosne, te naglasio da ovo nije prvi put da ova lokalna zajednica pomaže povratnike.\n„Pomoć je višestruka, počev od finansiranja infrastrukture do obnove vjerskih objekata. Ovog puta smo aplicirali za obnovu jedne od četiri džamije u dolini rijeke Lim, koja potiče iz 17. vijeka, gradile su je osmanlije, a porušena je 1994. godine. Sredstva od Općine Novi Grad bit će utrošena za uređenje enterijera“, kazao je Bašić.\nUgovor je potpisao i Suljo Fejzić, povratnik u selo Barimo, udaljeno sedam kilometara od Višegrada, koji se sa porodicom vratio na prijeratno ognjište još 2004. godine i bavi se poljoprivredom.\nIstiče da se do sada na razne načine snalazio da bi došao do vode neophodne za uzgoj maline.\n„Već ove godine ću nabaviti sistem za navodnjavanje, što će mi značajno olakšati uzgoj maline, koju sam zasadio na 2,5 duluma zemlje. Iako ne možemo biti zadovoljni povratkom u Višegrad, oni koji su se vratili imaju normalne uslove za život, odnosno mogu solidno živjeti obrađujući zemlju“, kaže Suljo.


Prodavnica PRIZMA-SHOP - Prodavnica PRIZMA-SHOP\nZakonom o zaštiti potrošača Trgovac je odgovoran za nesaobraznost robe koja se pojavi u roku od 24 meseca od kupovine robe. Za robu čiji je period saobraznosti duži od 24 meseca, trgovac je dužan da izda garantni list dobavljača. Trgovac je dužan da u slučaju nesaobraznosti robe o svom trošku obezbedi servisiranje iste.\nGarancija na saobraznost artikala koji se smatraju potrošnom robom i priborom aparata može biti manja od 24 meseca. U takve artikle spadaju manžetne, pumpice, gumeni baloni, kablovi, elektrode za masažere, creva za vazduh, posude za lek. Garancija na takve artikle iznosi 12 meseci, ukoliko proizvođač nije drugačije propisao.\nPravo na reklamaciju i besplatno servisiranje od strane Trgovca, kupac gubi u slučaju neadekvatnog rukovanja uređajem i njegovim korišćenjem koje nije u skladu sa uputstvom za upotrebu, kao i u slučaju da su vršene bilo kakve popravke ili pokušaji popravki od strane neovlašćenih lica.\nPrizma Kragujevac doo garantuje za kvalitet svih proizvoda iz svog asortimana, kao i usklađenost istih sa navedenim specifikacijama na sajtu.\nZa sve proizvode kupljene u maloprodajnim objektima Prizme, kao i preko www.prizma-shop.com obezbeđene su BESPLATNE servisne usluge (u šta ne spada zamena pribora aparata i potrošnog materijala), kao i rezervni delovi, oprema i potrošni materijal.


Početna PREDSEDNIK SRBIJE BORIS TADIĆ POSETIO SMEDEREVO\nPREDSEDNIK SRBIJE BORIS TADIĆ POSETIO SMEDEREVO\nPoslednje sate mandata, predsednik Srbije Boris Tadić, proveo je u našem gradu\nPredsednik Srbije Boris Tadić posetu Smederevu počeo je obilaskom Železare, koja je od 31. januara u vlasništvu Vlade Republike Srbije. U fabrici su ga dočekali predsednik Skupštine društva Železara Smederevo d.o.o. gradonačelnik Smedereva, Predrag Umičević, direktor Železare Smederevo Ivan Milošević, kao i menadžment kompanije.\nPredsednik Tadić obišao je Toplu valjaonicu u kojoj nastaje najprodavaniji proizvod kompanije, toplovaljana traka. Gosti su imali priliku da vide predprugu, završnu prugu i motalice na Toploj valjaonici gde se formira kotur koji, kao krajnji proizvod ide u prodaju, ili u dalji proces prerade.\nVlada Srbije će raspisati tender za pronalaženje strateškog partnera za Železaru Smederevo, poručio je Tadić nakon obilaska pogona tople valjaonice i ocenio da će se pokazati da je odluka države da stane iza te kompanije bila opravdana i isplativa.\nPredsednik je rekao da očekuje da u kratkom roku može da se pronađe partner za železaru, a da bi bilo dobro da taj partner ima svoju koksaru, jer će tako železara biti konkurentnija na tržištu, i da uvede mogućnost procesa galvanizacije kako bi proizvedeni limovi mogli da se ugrađuju u karoserije automobila koji se proizvode u Srbiji.\nIstakao je da je Železara strateško preduzeće zato što na sebi drži čitav metalski kompleks i podsetio da ona plasira veliki procenat svojih proizvoda na tržište Srbije, ali i da od nje zavise mnoge druge domaće firme. Upravo zbog toga, dodao je predsednik, država mora da pomogne Železari i da ima strategiju razvoja metalske industrije.\n"Nije slučajno kompanija 'Danijeli' došla u Srbiju. To je zato što Srbija ima razvijenu metalsku industriju i zato što imamo strategiju. Upravo zato je država stala iza Železare", naveo je Tadić.\n"Bitno je da nastavimo da radimo ovi tempom. Sve što smo do sada uspeli, uspeli smo zahvaljujući pomoći države", rekao je Ivan Milošević, direktor Železare. Milošević je predsednika Srbije upoznao sa proizvodnim procesom i vrednostima koje se afirmišu u kompaniji, a posebno je istakao značaj očuvanja radnih mesta u fabrici.


JKP Vidrak kao najbolje preduzeće u javnom sektoru u regionu | JKP Vidrak Valjevo\nPublished on 17. jula 2017.\nPriznanja su dodeljena preduzećima i pojedincima, ali i gradu Valjevu kao najuspešnijoj lokalnoj samoupravi u regionu.\n“Veliko mi je zadovoljstvo da prisustvujem svečanosti i podelim radost sa nagradjenima. Kapetan Miša Anastasijević je čovek koji je obeležio srpsku istoriju zajedno sa Knjazom Milošem. Duh preduzetništva koji je jedno vreme bio sputan , da ne kažem ubijen u srpskom narodu, upravo treba da bude ono što će srspsku državu i ovo društvo moći da podigne i izvede na pravi put. primer Kapetana MIše Anastasijevića je svetao primer kako i na koji način , a ko ste pametni, hrabri možete stvroriti blagodet i za sebe i za svoju državu”, rekao je na dodeli priznanja gradonačelnik Valjeva Slobodan Gvozdenović.\nPriznanje “Кapetan Miša Anastasijević” je dodeljeno najuspešnijima u oblasti kulturnog stvaralaštva, unapređenja privrednog razvoja i preduzetničke kulture i za afirmaciju društvenih vrednosti. Dobitnici priznanja sada su u konkurenciji za nagradu na republičkom nivou.\nNagrada “Kapetan Miša Anastasijević” je godišnja nagrada koja se dodeljuje najuspešnijim pojedincima, preduzetnicima i institucijama za sve regione u Srbiji u okviru projekta “Put ka vrhu” čiji je cilj da podstiče i afirmiše preduzetništvo u Srbiji, a koji realizuju Univerzitet u Novom Sadu i Media Invent, uz pomoć Privredne komore Vojvodine i regionalnih privrednih komora, dok je TV Novi Sad medijski pokrovitelj.\nOd kompanija koje posluju u Valjevu priznanje su dobili GP Ingrap-omni Beograd kao najbolje preduzeću u regionu, Valjevska pivara kao lider održivog razvoja, Gorenje za investicije i nove tehnologije i Vega kao najbolje srednje preduzeće, dok je valjevsko komunalno preduzeće Vidrak dobitnik priznanja kao najbolje preduzeće u javnom sektoru.\nParkiranje u centralnoj zoni grada Valjeva


Rekordna prodaja NIS-ovog avio goriva - Nira Press\nPočetna » Rekordna prodaja NIS-ovog avio goriva\nKompanija NIS postigla je rekordnu prodaju avio goriva u godini koja je iza nas – više od 187.000 tona prometa koji je ostvaren kroz snabdevanje beogradskog i niškog aerodroma, kao i putem izvoza i veleprodaje\nNIS je modernizovao poslovanje sa avio gorivom kupovinom tri nove specijalizovane cisterne\n„Gorivo koje se toči u avione mora biti vrhunskog kvaliteta, pre svega zbog bezbednosti. Dokaz kvaliteta usluge koju NIS pruža su i pokazatelјi prometa koji iz godine u godinu raste. NIS snabdeva skoro sve avio kompanije koje sleću na beogradski aerodrom, a među najvećim kupcima su Air Serbia, Aeroflot, Alitalia, Austrian Airlines, Etihad Airways, Lufthansa, Turkish Airlines i Qatar Airways. Naša prednost je zaokružen sistem – u Rafineriji nafte Pančevo proizvodimo mlazno gorivo prema strogim međunarodnim i domaćim standardima kvaliteta, poštujemo sve procedure kontrole ovog goriva od Rafinerije Pančevo do utakanja u vazduhoplove, posedujemo specijalizovano skladište u neposrednoj blizini aerodroma, opremlјene cisterne za točenje goriva i obučeno osoblјe“, ističe Andrej Pokoev, direktor Sektora za prodaju aviogoriva u NIS-u.\nU okviru aerodromskog kompleksa u Beogradu, NIS poseduje i specijalizovan objekat za skladištenje i distribuciju avio goriva – „Aeroservis“. Ovaj objekat ispunjava stroge standarde u pogledu pouzdanosti i brzine snabdevanja i zapošlјava licencirano osoblјe, o čemu svedoče i visoke ocene međunarodnog udruženja IATA koje kontroliše sve segmente avio saobraćaja.